
讜讗讞讚 砖讬谞讜讬 诪拽讜诐 讗''爪 诇讘专讱 诪讬转讬讘讬 砖讬谞讜讬 诪拽讜诐 爪专讬讱 诇讘专讱 砖讬谞讜讬 讬讬谉 讗讬谉 爪专讬讱 诇讘专讱 转讬讜讘转讗 讚专讘讬 讬讜讞谞谉 转讬讜讘转讗 讬转讬讘 专讘 讗讬讚讬 讘专 讗讘讬谉 拽诪讬讛 讚专讘 讞住讚讗 讜讬转讬讘 专讘 讞住讚讗 讜拽讗诪专 诪砖诪讬讛 讚专讘 讛讜谞讗 讛讗 讚讗诪专转 砖讬谞讜讬 诪拽讜诐 爪专讬讱 诇讘专讱 诇讗 砖谞讜 讗诇讗 诪讘讬转 诇讘讬转 讗讘诇 诪诪拽讜诐 诇诪拽讜诐 诇讗 讗''诇 专讘 讗讬讚讬 讘专 讗讘讬谉 讛讻讬 转谞讬谞讗 诇讬' 讘诪转谞讬转讗 讚讘讬 专讘 讛讬谞拽 讜讗诪专讬 诇讬讛 讘诪转谞讬转讗 讚讘讬 讘专 讛讬谞拽 讻讜讜转讬讱 讜讗诇讗 专讘 讛讜谞讗 诪转谞讬转讗 拽诪''诇 专讘 讛讜谞讗 诪转谞讬转讗 诇讗 砖诪讬注 诇讬讛 讜转讜 讬转讬讘 专讘 讞住讚讗 讜拽讗诪专 诪砖诪讬讛 讚谞驻砖讬讛 讛讗 讚讗诪专转 砖讬谞讜讬 诪拽讜诐 爪专讬讱 诇讘专讱 诇讗 讗诪专谉 讗诇讗 讘讚讘专讬诐 砖讗讬谉 讟注讜谞讬谉 讘专讻讛 诇讗讞专讬讛谉 讘诪拽讜诪谉 讗讘诇 讚讘专讬诐 讛讟注讜谞讬谉 讘专讻讛 诇讗讞专讬讛谉 讘诪拽讜诪谉 讗讬谉 爪专讬讱 诇讘专讱 诪讗讬 讟注诪讗 诇拽讬讘注讗 拽诪讗 讛讚专 讜专讘 砖砖转 讗诪专 讗讞讚 讝讛 讜讗讞讚 讝讛 爪专讬讱 诇讘专讱 诪讬转讬讘讬 讘谞讬 讞讘讜专讛 砖讛讬讜 诪住讜讘讬谉 诇砖转讜转 讜注拽专讜 专讙诇讬讛谉 诇爪讗转 诇拽专讗转 讞转谉 讗讜 诇拽专讗转 讻诇讛 讻砖讛谉 讬讜爪讗讬谉 讗讬谉 讟注讜谞讬谉 讘专讻讛 诇诪驻专注 讻砖讛谉 讞讜讝专讬谉 讗讬谉 讟注讜谞讬谉 讘专讻讛 诇讻转讞诇讛 讘讚''讗 砖讛谞讬讞讜 砖诐 讝拽谉 讗讜 讞讜诇讛 讗讘诇 诇讗 讛谞讬讞讜 砖诐 诇讗 讝拽谉 讜诇讗 讞讜诇讛 讻砖讛谉 讬讜爪讗讬谉 讟注讜谞讬谉 讘专讻讛 诇诪驻专注 讻砖讛谉 讞讜讝专讬谉 讟注讜谞讬谉 讘专讻讛 诇讻转讞诇讛 诪讚拽转谞讬 注拽专讜 专讙诇讬讛谉 诪讻诇诇 讚讘讚讘专讬诐 讛讟注讜谞讬谉 讘专讻讛 诇讗讞专讬讛谉 讘诪拽讜诪谉 注住拽讬谞谉 讜讟注诪讗 讚讛谞讬讞讜 砖诐 讝拽谉 讗讜 讞讜诇讛 讛讜讗 讚讻砖讛谉 讬讜爪讗讬谉 讗讬谉 讟注讜谞讬谉 讘专讻讛 诇诪驻专注 讜讻砖讛谉 讞讜讝专讬谉 讗讬谉 讟注讜谞讬谉 讘专讻讛 诇讻转讞诇讛 讗讘诇 诇讗 讛谞讬讞讜 砖诐 讝拽谉 讗讜 讞讜诇讛 讻砖讛谉 讬讜爪讗讬谉 讟注讜谞讬谉 讘专讻讛 诇诪驻专注 讜讻砖讛谉 讞讜讝专讬谉 讟注讜谞讬谉 讘专讻讛 诇讻转讞诇讛 拽砖讬讗 诇专讘 讞住讚讗 讗诪专 专讘 谞讞诪谉 讘专 讬爪讞拽

讗''爪 诇讘专讱. 砖谞讬讛 注诇 讛讬讬谉: 诪诪拽讜诐 诇诪拽讜诐. 诪讘讬转 诇注诇讬讛: 讘讚讘专讬诐 砖讗讬谉 讟注讜谞讬诐 讘专讻讛 诇讗讞专讬讛诐. 讻讙讜谉 诪讬诐 讗讜 驻讬专讜转 砖讗讬谉 讟注讜谞讬诐 讘专讻讛 讞砖讜讘讛 讘驻谞讬 注爪诪谉 讻讙讜谉 (砖讘注转 讛诪讬谞讬诐) 讚讜讚讗讬 讻讬讜谉 讚注诪讚 讜讛诇讱 诇诪拽讜诐 讗讞专 注诪讬讚转讜 讝讜 讛讬讗 讙诪专 住注讜讚转讜 讜讛讱 住注讜讚讛 讗讞专讬转讬 讛讬讗 讜爪专讬讱 诇讘专讱 讘转讞诇讛: 讗讘诇 讚讘专讬诐 讛讟注讜谞讬诐 讘专讻讛 诇讗讞专讬讛诐 讘诪拽讜诪谉. 讻诇讜诪专 讘专讻讛 讞砖讜讘讛 讘驻谞讬 注爪诪谉 讻讙讜谉 砖讘注转 讛诪讬谞讬谉 讛讜讗讬诇 讜诇讗 讘讬专讱 讗讞专讬讛谉 讜注诪讚 诇讬诇讱 诇诪拽讜诐 讗讞专 诇住注讜讚 注诇 拽讘讬注讜转 讛专讗砖讜谉 讛诇讱 诇讘专讱 讗讞专讬讛诐 讘专讻讛 讗讞转 注诇 砖转讬讛谉 讜诇驻谞讬讛诐 谞诪讬 讗讬谉 爪专讬讱 诇讞讝讜专 讜诇讘专讱: 诇拽讬讘注讬讛 拽诪讗 讛讚专. 讻诇讜诪专 注诇 讚注转 住注讜讚讛 讛专讗砖讜谞讛 讛讜讗 讗讜讻诇 注讻砖讬讜 诇住讬讬诐 住注讜讚转讜: 讗讞讚 讝讛 讜讗讞讚 讝讛. 讘讬谉 砖讟注讜谞讬谉 讘专讻讛 诇讗讞专讬讛谉 讘诪拽讜诪谉 讘讬谉 砖讗讬谞谉 爪专讬讻讬谉: 讻砖讛谉 讬讜爪讗讬谉 讗讬谉 讟注讜谞讬谉 讘专讻讛 诇诪驻专注. 讻诇讜诪专 诇讘专讱 讘专讻讛 砖诇 讗讞专讬讛谉 讛讜讗讬诇 讜注转讬讚讬谉 诇讞讝讜专: 讛''讙 讘讚''讗 讻讜'. 讜诇讗 讙专住 讘讛讗 专' 讬讛讜讚讛: 诪讚拽转谞讬 注拽专讜 诪讻诇诇 讚讘讚讘专讬诐 讛讟注讜谞讬谉 讻讜'. 讚注拽讬专讜转 诪砖诪注 诪砖讜诐 诪讛讬专讜转 讞转谉 讜讻诇讛 讛谉 谞注拽专讬谉 讗讘诇 讗诐 诇讗 讻谉 注讚讬讬谉 讛讬讜 爪专讬讻讬谉 诇注诪讜讚 讜诇讘专讱 讘专讻讛 砖诇讗讞专讬讛诐: 



专砖讘"诐
讜讗讞讚 砖讬谞讜讬 诪拽讜诐. 诇讻诇 讚讘专 讛谞讗讻诇 讗诐 讗讻诇 诪诪谞讜 讘诪拽讜诐 讝讛 讜讞讜讝专 讜讗讜讻诇 讘诪拽讜诐 讗讞专 讗''爪 诇讘专讱 砖谞讬讛 讜讻讙讜谉 砖诇讗 讛讬讛 诇讜 讛讬住讞 讛讚注转 讘讬谞转讬诐: 砖讬谞讜讬 诪拽讜诐 爪专讬讱 诇讘专讱. 讻专讘 讜砖诪讜讗诇 讚讗诪专讬 讬讚讬 讬讬谉 诇讗 讬爪讗讜 讜转讬讜讘转讗 讚专讘讬 讬讜讞谞谉: 讛''讙 讘诪转谞讬' 讚讘讬 专讘 讛讬谞拽 讻讜讜转讬讱 讜转讜 讬转讬讘 专讘 讞住讚讗 讜拽讗诪专 诪砖诪讬讛 讚谞驻砖讬讛 讜诇讗 讙专住讬' 诪转谞讬' 讗转讗 诇讗砖诪讜注讬' 讜砖讬讘讜砖 讙诪讜专 讛讬讗 砖讻谉 讛讜讗 砖讬讟转 讛讙诪专讗 诇讛砖诪讬注谞讜 讛讗诪讜专讗 讚讘专 讛诪驻讜专砖 讘讘专讬讬转讗 讚讝讬诪谞讬谉 砖讗讬谉 讛讻诇 讘拽讬讗讬谉 讘讘专讬讬转讗 讜讙诐 讛讗诪讜专讗 注爪诪讜 讝讬诪谞讬谉 讚诇讗 讬讚注 诇讛 诇讛讛讬讗 讘专讬讬转讗 注讚 讚诪讬讬转讬 诇讬讛 住讬讬注转讗 诪讬谞讬' 讜诇驻讬 砖专讗讜 讚讬转讬讘 专讘 讞住讚讗 讜拽讗诪专 诪砖诪讬讛 讚谞驻砖讬讛 讜讟注讜 诇讜诪专 诪讻诇诇 砖讞讝专 讘讜 诪诪讛 砖讗诪专 诇诪注诇讛 诪砖诪讬讛 讚专讘 讛讜谞讗 讜讛讙讬讛讜 讘住驻专讬诐 拽讜砖讬讗 讝讜 讜讗讬谞讛 讗诇讗 砖谞讬 讚讘专讬诐 讗诪专 专讘 讞住讚讗 讘讛讛讬讗 讘专讬讬转讗 讞讚讗 诪砖诪讬讛 讚专讘 讛讜谞讗 讜讞讚讗 诪砖诪讬讛 讚谞驻砖讬讛: 讘讚讘专讬诐 砖讗讬谞谉 讟注讜谞讬谉 讘专讘讛 诇讗讞专讬讛谉 讘诪拽讜诪谉. 讻讙讜谉 诪讬诐 讗讜 驻讬专讜转 砖讗讬谞谉 讟注讜谞讬谉 讘专讻讛 讞砖讜讘讛 讘驻谞讬 注爪诪诐 讗诇讗 讘讜专讗 谞驻砖讜转 专讘讜转 讛诇讻讱 讗''爪 诇讘专讱 讘诪拽讜诪谉 讗讞专讬讛诐 讚讜讚讗讬 讻讬讜谉 讚注诪讚 讜讛诇讱 讘诪拽讜诐 讗讞专 注诪讬讚转讜 讝讜 讛讬讗 讙诪专 住注讜讚转讜 讜讛讱 住注讜讚讛 讗讞专讬转讬 讛讬讗 讜爪专讬讱 诇讘专讱 讘转讞诇讛: 讗讘诇 讚讘专讬诐 讛讟注讜谞讬诐 讘专讘讛 诇讗讞专讬讛谉 讘诪拽讜诪讜. 讻诇讜诪专 讘专讻讛 讞砖讜讘讛 讘驻谞讬 注爪诪讜 (讜讛诇讻讱) 爪专讬讻谉 讘诪拽讜诪谉 讻讙讜谉 砖讘注转 讛诪讬谞讬谉 讚讗讬转 讘讛讜 讘专讻讛 讗讞转 诪注讬谉 砖诇砖 讛讜讗讬诇 讜诇讗 讘讬专讱 讗讞专讬讛谉 讜讛诇讱 讘诪拽讜诐 讗讞专 诇住注讜讚 注诇 讚注转 拽讘讬注讜转 讛专讗砖讜谞讛 讛诇讱 诇讘专讱 讘专讻讛 讗讞转 注诇 砖转讬讛谉 讜诇驻谞讬讛谉 谞诪讬 讗''爪 诇讞讝讜专 讜诇讘专讱 诪讛讻讗 砖诪注讬谞谉 讚讛讗 讚转谞谉 (讘专讻讜转 讚祝 谞讗:) 诪讬 砖讗讻诇 讜砖讻讞 讜诇讗 讘讬专讱 讘''砖 讗讜诪专讬诐 讻讜' 讜砖诪注讬谞谉 诪讬谞讛 讚诇讻转讞诇讛 爪专讬讱 诇讘专讱 讘诪拽讜诪讜 讘砖讘注转 讛诪讬谞讬谉 诪讬讬专讬 讚讗讬讻讗 讻注讬谉 讘专讻转 讛诪讝讜谉 讘专讻讛 讗专讬讻转讗 讜讞砖讬讘讜转讗 诪注讬谉 砖诇砖: 诇拽讬讘注讬讛 拽诪讗 讛讚专. 讻诇讜诪专 注诇 讚注转 住注讜讚讛 讛专讗砖讜谞讛 讛讜讗 讗讜讻诇 注讻砖讬讜 诇住讬讬诐 住注讜讚转讜 讜讗''转 讗诪讗讬 讗讜转讬讘谞讬讛 诇专讘讬 讬讜讞谞谉 诪讛讱 讘专讬讬转讗 转讬讜讘转讗 讛讗 讗讬讻讗 诇转专讜爪讬 讘专讬讬转讗 讻专讘 讞住讚讗 讘砖讗讬谞谉 讟注讜谞讬谉 讘专讻讛 诇讗讞专讬讛谉 讘诪拽讜诪谉 讜诪讬诇转讬讛 讚专讘讬 讬讜讞谞谉 讘砖讟注讜谞讬谉 讜讛诇讻讱 讗讬谉 爪专讬讱 诇讘专讱 诇讬讻讗 诇转专讜爪讬 讛讻讬 讚专讘讬 讬讜讞谞谉 住转诪讗 拽讗诪专 砖讬谞讜讬 诪拽讜诐 讗讬谞讜 爪专讬讱 诇讘专讱 讘讻诇 讚讘专 讛谞讗讻诇 拽讗诪专 诪讚诇讗 驻讬专砖 砖讛讗诪讜专讗 讬砖 诇讜 诇驻专砖 讚讘专讬讜 讬讜转专 诪谉 讛讘专讬讬转讗 讜注讜讚 讬讜讚注讬谉 讛讬讜 讛讗诪讜专讗讬谉 砖讛砖讬讘讜 诪讛讛讬讗 讘专讬讬转讗 诇专讘讬 讬讜讞谞谉 讚讘讻诇 诪拽讜诐 拽讗诪专 专讘讬 讬讜讞谞谉 砖讬谞讜讬 诪拽讜诐 讗讬谞讜 爪专讬讱 诇讘专讱 讗讘诇 讛讘专讬讬转讗 砖拽讚诪讛 诇讛诐 讛专讘讛 讬砖 诇讛诐 诇驻专砖 讻谉 讜讻谉: 讗讞讚 讝讛 讜讗讞讚 讝讛. 讘讬谉 砖讟注讜谞讬谉 讘专讻讛 诇讗讞专讬讛谉 讘诪拽讜诪谉 讘讬谉 砖讗讬谞谉 讟注讜谞讬谉 砖讗讬谞谉 诪砖讘注转 讛诪讬谞讬谉: 砖讛讬讜 诪住讜讘讬谉 诇砖转讜转 讜注拽专讜 专讙诇讬讛谉 讻讜'. 讙专住讬谞谉 讜诇讗 讙专住讬' 讬讬谉: 讻砖讛谉 讬讜爪讗讬谉 讗讬谉 讟注讜谞讬谉 讘专讻讛 诇讗讞专讬讛谉 诇诪驻专注. 讻诇讜诪专 诇讘专讱 讘专讻讛 砖诇讗讞专讬讛 讛讜讗讬诇 讜注转讬讚讬谉 诇讞讝讜专: 讛''讙 讘讚''讗 讻讜'. 讜诇讗 讙专住讬' 讘讛讗 专讘讬 讬讛讜讚讛: 诪讚拽转谞讬 注拽专讜 诪讻诇诇 讚讘讚讘专讬诐 讛讟注讜谞讬谉 讻讜'. 讚注拽讬专讜转 诪砖诪注 讚诪砖讜诐 诪讛讬专讜转 讞转谉 讜讻诇讛 讛谉 谞注拽专讬谉 讗讘诇 讗诐 诇讗 讻谉 注讚讬讬谉 讛讬讜 爪专讬讻讬谉 诇注诪讜讚 讜诇讘专讱 讘专讻讛 砖诇讗讞专讬讛谉: 拽砖讬讗 诇专讘 讞住讚讗. 讚讗讬诇讜 诇专讘 讞住讚讗 讗驻讬诇讜 诇讗 讞讝专讜 诇诪拽讜诪谉 讗诇讗 讙诪专讜 住注讜讚转谉 讘诪拽讜诐 讗讞专 讗讬谉 爪专讬讱 诇讘专讱 转讞诇讛 讛讜讗讬诇 讜注讚讬讬谉 诇讗 讘讬专讱 讗讞专讬讛诐 讜讛讻讗 诪讜讻讞 讚讗驻讬诇讜 讞讝专讜 诇诪拽讜诪谉 讛专讗砖讜谉 爪专讬讱 诇讘专讱 转讞诇讛:



转讜住驻讜转



讗诇讗 讘讚讘专讬诐 砖讗讬谉 讟注讜谞讬谉 讘专讻讛 诇讗讞专讬讛诐 讘诪拽讜诪谉. 驻讬专砖 专砖讘''诐 讻讙讜谉 诪讬诐 讜驻讬专讜转 砖讗讬谉 爪专讬讻讬谉 讗讞专讬讛诐 讘专讻讛 讞砖讜讘讛 诪注讬谉 砖诇砖 讜诪讛''讟 讗''爪 诇讘专讱 讘诪拽讜诪谉 讛诇讻讱 注诪讬讚转讜 讝讜 讛讬讗 讙诪专 住注讜讚转讜 讜讛讱 住注讜讚讛 讗讞专讬转讬 讛讬讗 讜爪专讬讱 诇讘专讱 讘转讞诇讛 讗讘诇 讚讘专讬诐 讛讟注讜谞讬谉 讘专讻讛 诇讗讞专讬讛诐 讘诪拽讜诪谉 讻讙讜谉 讬讬谉 讜讻诇 讝' 诪讬谞讬谉 诇拽讬讘注讗 拽诪讗 讛讚专 讜讛讗 讚转谞谉 讘专讻讜转 (讚祝 谞讗.) 诪讬 砖讗讻诇 讜砖讻讞 讜诇讗 讘讬专讱 诇讻转讞诇讛 爪专讬讱 诇讘专讱 讘诪拽讜诪讜 讘讻诇 讝' 诪讬谞讬诐 诪讬讬专讬 讜讘专讬讬转讗 讚诪讬讬转讬 讘住诪讜讱 诇讗 讙专住讬谞谉 诇砖转讜转 讬讬谉 诪讚诪讚拽讚拽 讛讙诪' 讚讗讬讬专讬 讘讚讘专讬诐 讛讟注讜谞讬诐 讘专讻讛 诇讗讞专讬讛诐 讘诪拽讜诪谉 诪讚拽转谞讬 注拽专讜 讜诇讗 讚讬讬拽 诪讚拽转谞讬 讬讬谉 砖讛讜讗 诪讝' 诪讬谞讬谉 讗讘诇 讘讘专讬讬转讗 讚转谞讬讗 讻讜讜转讬讛 讚专讘 讞住讚讗 讙专住讬' 讬讬谉 讜诪讬讛讜 拽砖讛 讚讗讬 讛讜讛 讬讬谉 讘讻诇诇 讚讘专讬诐 讛讟注讜谞讬谉 讘专讻讛 诇讗讞专讬讛谉 讘诪拽讜诪谉 讗''讻 讗诪讗讬 讗讬转讜转讘 专' 讬讜讞谞谉 诇注讬诇 讚专讘讬 讬讜讞谞谉 讗讬讬专讬 讘讬讬谉 讚讗诪讗讬 讚拽讗诪专 专' 讬讜讞谞谉 讗祝 讬讚讬 讬讬谉 谞诪讬 讬爪讗讜 拽讗诪专 讜讗讝讚讗 专' 讬讜讞谞谉 诇讟注诪讬讛 讚讗诪专 砖讬谞讜讬 诪拽讜诐 讗''爪 诇讘专讱 讜讘专讬讬转讗 讗讬讬专讬 讘讚讘专讬诐 砖讗讬谉 讟注讜谞讬诐 讘专讻讛 诇讗讞专讬讛诐 讘诪拽讜诪谉 讜注讜讚 讚讗''讻 驻诇讬讙 专讘 讞住讚讗 讗专讘 讜砖诪讜讗诇 讚讗诪专讬 诇注讬诇 讬讚讬 讬讬谉 诇讗 讬爪讗讜 讜诇讻讗讜专讛 诪砖诪注 讚诇讗 驻诇讬讙 讗诇讗 注诐 专讘 砖砖转 注讜讚 拽砖讛 讚讗诪专 讘讬专讜砖诇诪讬 住''驻 讻讬爪讚 诪讘专讻讬谉 讛讬讛 讗讜讻诇 讘诪讝专讞讛 砖诇 转讗谞讛 讜讘讗 诇讜 讘诪注专讘讛 爪专讬讱 诇讘专讱 讗诇诪讗 讘讝' 诪讬谞讬谉 谞诪讬 砖讬谞讜讬 诪拽讜诐 爪专讬讱 诇讘专讱 讜讚讜讞拽 诇讜诪专 讚讗转讬讗 讻专讘 砖砖转 砖讗讬谉 讛诇讻讛 讻诪讜转讜 诇讻讱 谞专讗讛 讚讬讬谉 讜讻诇 讝' 诪讬谞讬谉 诇讗 讛讜讜 讘讻诇诇 讚讘专讬诐 讛讟注讜谞讬谉 讘专讻讛 诇讗讞专讬讛诐 讘诪拽讜诪谉 讗诇讗 驻转 讜讻诇 诪讬谞讬 驻转 砖诪讘专讻讬谉 注诇讬讜 讛诪讜爪讬讗 讗讜 砖诪讗 讻诇 诪讬谞讬 诪讝讜谞讜转 砖讬砖 讘讛诐 诪讛' 诪讬谞讬谉 讛讜讜 讘讻诇诇 讚讘专讬诐 讛讟注讜谞讬谉 讘专讻讛 诇讗讞专讬讛谉 讘诪拽讜诪谉 讜诇讛讗讬 驻讬' 谞诪讬 诇讗 讙专住讬谞谉 讘讘专讬讬转讗 讚讘住诪讜讱 诇砖转讜转 讬讬谉 讜诇讗 讘讚转谞讬讗 讻讜讜转讬讛 讚专讘 讞住讚讗 讚讘驻转 讗讜 讘讛' 诪讬谞讬谉 诪讬讬专讬 诪讚拽转谞讬 注拽专讜 讜讻谉 讛诇讻讛 讘讻诇 讚讘专 讞讜抓 诪驻转 讜诪讬谞讬 诪讝讜谞讜转 砖讛诐 诪讞诪砖转 诪讬谞讬谉 讗''爪 讘专讻讛 讗讞专讬讛诐 讘诪拽讜诪谉 讜砖讬谞讜讬 诪拽讜诐 爪专讬讱 诇讘专讱 讘讛诐 讜砖讬谞讜讬 诪拽讜诐 讛讬讬谞讜 讗驻讬' 讘讞讚 讘讬转 讻诪讜 诪讗讬讙专讗 诇讗专注讗 讗讜 诪讞讚专 诇讘讬转 讗讘诇 诪驻讬谞讛 诇驻讬谞讛 诇讗 讜诇讻诇 讛驻讬专讜砖讬诐 讗诐 讛诇讱 讘讗诪爪注 住注讜讚讛 诇诪拽讜诐 讗讞专 讬讻讜诇 诇砖转讜转 讬讬谉 讗讜 诪讬诐 讘诇讗 讘专讻讛 讚讻讬讜谉 砖讛讜讗 讘转讜讱 讛住注讜讚讛 诇拽讬讘注讬讛 拽诪讗 讛讚专: 讻砖讛谉 讬讜爪讗讬谉 讟注讜谞讬谉 讘专讻讛 诇诪驻专注 讻讜'. 诪砖诪注 讛讬讻讗 讚讗讬讻讗 讛讬住讞 讛讚注转 诇讗 住讙讬 砖讬讘专讱 讘专讻转 讛诪讜爪讬讗 讗诇讗 爪专讬讱 砖讬讘专讱 讘专讻转 讛诪讝讜谉 讜讗''讻 讛讗 讚讗诪专 诇拽诪谉 (讚祝 拽讙:) 讻讬讜谉 讚讗诪专 讛讘 讜谞讬讘专讬讱 讗讬转住专 诇讻讜 诇诪讬砖转讬 讛讬讬谞讜 注讚 砖讬讘专讱 讘专讛诪''讝 讜讻谉 诪砖诪注 讘讻讬爪讚 诪讘专讻讬谉 (讘专讻讜转 讚祝 诪讘) 讚拽讗诪专 专讘讛 讜专讘讬 讝讬专讗 讛讜讜 讗讻诇讬 住诇讬拽讜 转讻讗 诪拽诪讬讬讛讜 讗讬讬转讬 诇讛讜 专讬住转谞讗 专讘讛 讗讻诇 讜专讘讬 讝讬专讗 诇讗 讗讻诇 讗''诇 诇讗 住讘专 诇讛 诪专 住讬诇拽 讗住讜专 诪诇讗讻讜诇 讗''诇 讗谞讗 讗转讻讗 讚专讬砖 讙诇讜转讗 住诪讬讻谞讗 讜讛砖转讗 讗诐 诇讗 讛讬讛 爪专讬讱 诇讘专讱 讘讛诪''讝 诇诪讛 诇讗 讗讻诇 讜讬砖 诇讚讞讜转 讚讗讜转讜 诪讗讻诇 讛讬讛 诪注讜专讘 讘讜 诇讞诐 讜讛讬讛 诇讜 讟讜专讞 诇讬讟讜诇 讬讚讬讜 讜诇讘专讱 讛诪讜爪讬讗 讜讛讗 讚拽讗诪专 讛讻讗 讟注讜谞讬谉 讘专讻讛 诇诪驻专注 讛讬讬谞讜 诪砖讜诐 砖诪讗 讬砖讛讜 诪诇讞讝讜专 注讚 砖讬专注讘讜 讜讗讝 诇讗 讬讜讻诇讜 诇讘专讱 讘专讛诪''讝 讻讚讗诪专 讘讗诇讜 讚讘专讬诐 (砖诐 讚祝 谞讗:) 讜诪讬讛讜 讗诐 讬爪讗讜 讜诇讗 讘讬专讻讜 诇诪驻专注 讻砖讬讞讝专讜 诇讗 讬讘专讻讜 专拽 讘专讻转 讛诪讜爪讬讗 讜转讚注 讚讗诐 诇注讜诇诐 讟注讜谞讬谉 讘专讻讛 诇诪驻专注 讗诪讗讬 讗讬爪讟专讬讱 诇讗砖诪注讬谞谉 讻砖讛谉 讞讜讝专讬谉 讚诪讘专讻讬谉 讘专讻讛 诇讻转讞诇讛 驻砖讬讟讗 讻讬讜谉 讚诇注讜诇诐 诪讘专讻讬谉 诇诪驻专注 讜讛讗 讚讗诪专 讘砖诪注转讬谉 砖讬谞讜讬 诪拽讜诐 爪专讬讱

专讘讬谞讜 讞谞谞讗诇

讜讗讞讚 砖讬谞讜讬 诪拽讜诐 讗讬谉 爪专讬讱 诇讘专讱 讜讗讬转讜转讘 专' 讬讜讞谞谉 讜谞讚讞讛. 



讗诪专讬 诪砖诪讬讛 讚专讘 讛讜谞讗 讛讗 讚讗诪专 砖谞讜讬 诪拽讜诐 爪专讬讱 诇讘专讱 诇讗 讗诪专讜 讗诇讗 诪讘讬转 诇讘讬转 讗讘诇 诪驻谞讛 诇驻谞讛 诇讗 讜讗住讬拽谞讗 讛讻讬 转谞讬谞讗 诇讛 讘诪转谞讬转讗 讚讘讬 讘专 讛讬谞拽 讜诪转诪讛讬' 讜讻讬 专讘 讛讜谞讗 诪转谞讬转讗 讗转讗 诇讗砖诪注讬谞谉 讗诇讗 讻讬 讛讗 讚专讘 讞住讚讗 讚讗诪专 砖谞讜讬 诪拽讜诐 爪专讬讱 诇讘专讱 讘专讻讛 讗讞专转 诇讗 讗诪专谉 讗诇讗 讘讚讘专讬诐 砖讗讬谉 讟注讜谞讬谉 讘专讻讛 专讗砖讜谞讛 讜讛讬讗 讘专讻转 讛讝讬诪讜谉 诇讗讞专讬讛谉 讘诪拽讜诪谉 [讗讘诇 讚讘专讬诐 讛讟注讜谞讬诐 讘专讻讛 诇讗讞专讬讛谉 讘诪拽讜诪谉] 讗诐 讛诇讱 诇诪拽讜诐 讗讞专 讜讟注诐 砖诐 注专讗讬 讗讬谉 爪专讬讱 砖诐 诇讘专讱 诪讗讬 讟注诪讗 诇拽讘注讬讛 讛讚专 讜专讘 砖砖转 讗诪专 讗' 讝讛 讜讗讞讚 讝讛 爪专讬讱 诇讘专讱 讘专讻讛 讘诪拽讜诐 砖讛诇讱 讜讗讞专 讻讱 讬讟注讜诐 砖诐 讜讗讜转讘讬' 注诇 专讘 讞住讚讗 诪讛讗 讚转谞讬讗 注拽专讜 专讙诇讬讛诐 诇爪讗转 诇拽专讗转 讞转谉 讜讻诇讛 讻砖讬讜爪讗讬谉 讗讬谉 [讟注讜谞讬谉] 讘专讻讛 诇诪驻专注 注诇 诪讛 砖讗讻诇讜 讜讻砖讞讜讝专讬谉 讗讬谉 讟注讜谞讬谉 讘专讻讛 注诇 讛驻转 诇讻转讞诇讛 讘讚"讗 讘讝诪谉 砖讛谞讬讞讜 砖诐 讝拽谉 讗讜 讞讜诇讛 讜讚注转谉 诇讞讝讜专 讗诇讬讛诐 讗讘诇 讗诐 诇讗 讛谞讬讞讜 砖诐 讗讚诐 讻诇诇 讻砖讬讜爪讗讬谉 讟注讜谞讬谉 讘专讻转 讛诪讝讜谉 诇诪驻专注 讜讻砖讞讜讝专讬谉 讟注讜谞讬谉 讘专讻转 讛诪讜爪讬讗 诇讻转讞诇讛 讜讚讬讬拽讬' 诪讚拽转谞讬 注拽专讜 诪讻诇诇 讚讘讚讘专讬诐 砖讛谉 诪讬谉 讚讙谉 砖讟注讜谞讬谉 讘专讻讛 诇讗讞专讬讛谉 讘诪拽讜诪谉 注住拽讬谞谉 讚讗驻讬诇讜 讘"讛 讚讗诪专讜 诪讘专讱 讘讗讬讝讛 诪拽讜诐 砖谞讝讻专 诇讗 讗诪专讜 讗诇讗 诪讬 砖讛讞讝讬拽 讘讚专讱 砖讞讝专转讜 诇诪拽讜诐 砖讗讻诇 讛讬讗 住讻谞讛 讗讘诇 讗诐 诇讗 讛讞讝讬拽 讘讚专讱 讜讻"砖 诪讬 砖讗讬谞讜 注讜诪讚 讘讚专讱 砖讗驻讬' 讘"讛 诪讜讚讜 讚讗讬谞讜 诪讘专讱 讗诇讗 讘诪拽讜' 砖讗讻诇 讜讟注诪讗 讚讛谞讬讞讜 砖诐 讝拽谉 讗讜 讞讜诇讛 讗讘诇 诇讗 讛谞讬讞讜 砖诐 讝拽谉 讗讜 讞讜诇讛 爪专讬讱 诇讘专讱 讜讗注"讙 讚讛讚专 诇拽讘注讬讛 拽砖讬讗 诇专讘 讞住讚讗 讜驻专讬拽 专讘 谞讞诪谉 讘专 讬爪讞拽 诪讗谉 转谞讗 注拽讬专讜' 砖爪专讬讱 [诇讛谞讬讞] 砖诐 讝拽谉 讗讜 讞讜诇讛 专' 讬讛讜讚讛 讛讬讗 讚转谞讬讗 讞讘专讬诐 砖讛讬讜 诪住讜讘讬谉 注拽专讜 专讙诇讬讛诐 诇讬诇讱 诇讘讬转 讛讻谞住转 讗讜 诇讘讬转 讛诪讚专砖 讻砖讬讜爪讗讬谉 讗讬谉 讟注讜谞讬谉 讘专讻讛 诇诪驻专注 讜讻砖讞讜讝专讬谉 讗讬谉 讟注讜谞讬谉 讘专讻讛 诇讻转讞诇讛.





专讬讟讘"讗

讜转讜 讬转讬讘 专讘 讞住讚讗 讜讻讜' 注讚 诇讗 讗诪专谉 讗诇讗 讘讚讘专讬' 砖讗讬谉 讟注讜谞讬谉 讘专讻讛 诇讗讞专讬讜 讘诪拽讜诪谉 讗讘诇 讘讚讘专讬' 砖讟注讜谞讬谉 讘专讻讛 诇讗讞专讬讛诐 讘诪拽讜诪谉 讗讬谉 爪专讬讱 诇讘专讱. 驻专砖讘"诐 讚讘专讬诐 砖讗讬谉 讟注讜谞讬谉 讘专讻讛 诇讗讞专讬讛诐 讻讙讜谉 诪讬诐 讗讜 驻讬专讜转 砖讗讬谉 讟注讜谞讬谉 讘专讻讛 讞砖讜讘讛 讗诇讗 讘讜专讗 谞驻砖讜转 专讘讜转 讛诇讻讱 讻讬讜谉 砖注诪讚 注诪讬讚转讜 讝讜 讛讬讗 讙诪专 住注讜讚转讜 讜讛讗讬讱 住注讜讚讛 讗讞专讬转讬 讜爪专讬讱 诇讘专讱 讗讘诇 讚讘专讬诐 讛讟注讜谞讬诐 注诇讬讛诐 讘诪拽讜诪谉 讘专讻讛 讞砖讜讘讛 讻讙讜谉 砖讘注转 讛诪讬谞讬谉 讚讗讬转 诇讛讜 讘专讻讛 讗' 诪注讬谉 砖诇砖 讜讛讬诇讻讱 爪专讬讻讛 讘诪拽讜诪谉 讜讛讜讗讬诇 讜诇讗 讘讬专讱 讗讞专讬讛诐 讜注诪讚 讜讛诇讱 讗诇 诪拽讜诐 讗讞专 诇住注讜讚 注诇 讚注转 拽讘讬注讜转 讛专讗砖讜谞讛 讬讻讜诇 诇讘专讱 讗讞专讬讛诐 讘专讻讛 讗讞转 注诇 砖转讬讛谉 讜诇驻谞讬讛诐 谞诪讬 讗讬谉 爪专讬讱 诇讞讝讜专 讜诇讘专讱.



讜专讘 砖砖转 讗诪专 讗讞讚 讝讛 讜讗讞讚 讝讛 爪专讬讱 诇讘专讱. 驻讬' 讘讬谉 砖讟注讜谞讬谉 讘专讻讛 诇讗讞专讬讛诐 讘诪拽讜诪谉 讜讘讬谉 砖讗讬谉 讟注讜谞讬谉 砖讬谞讜讬 诪拽讜诐 爪专讬讱 诇讘专讱. 讜讘转讜住驻转 讛拽砖讜 注诇 驻讬' 专砖讘"诐 讝"诇 讜讚讞讜 驻讬专讜砖讜. 讜讻转讘 讛专讗"砖 讝"诇 讛诇讻讱 谞专讗讛 砖讻诇 砖讘注转 讛诪讬谞讬谉 诇讗 讛讜讬 讘讻诇诇 讚讘专讬诐 讛讟注讜谞讬诐 讘专讻讛 诇讗讞专讬讛诐 讘诪拽讜诪谉 讗诇讗 讚讜拽讗 驻转 讻驻砖讟 讛诪砖谞讛 诪讬 砖讗讻诇 讜砖讻讞 讜诇讗 讘专讱 讚诪砖诪注 讚讗讬讬专讬 讘讘专讻转 讛诪讝讜谉 讜讛讗讬 讚谞拽讬讟 讚讘专讬诐 讘诇砖讜谉 专讘讬诐 诪砖讜诐 讚讗讬讻讗 驻转 诇讞诐 讙诪讜专 讜驻转 讛讘讗讛 讘讻讬住谞讬谉 讗讬讻讗 讚拽讘注 住注讜讚转讬讛 注诇讜讬讛 讗讜 砖诪讗 讻诇 诪讬谞讬 诪讝讜谞讜转 砖讬砖 讘讛谉 诪讞诪砖转 讛诪讬谞讬谉 讛讜讜 讘讻诇诇 讛讟注讜谞讬谉 讘专讻讛 注"讻. 专讘讬谞讜 讗诇驻住讬 讝"诇 讻谉 驻讬' 讚讘专讬诐 砖讗讬谉 讟注讜谞讬谉 讘专讻讛 诇讗讞专讬讛谉 讘诪拽讜诪谉 讻讙讜谉 驻讬专讜转 注抓 讗讘诇 讚讘专讬诐 讛讟注讜谞讬诐 讘专讻讛 诇讗讞专讬讛谉 讘诪拽讜诪谉 讻讙讜谉 驻转 讜诪讬谞讬 讚讙谉 讗讬谉 爪专讬讱 诇讘专讱 讛诪讜爪讬讗 注"讻 讜讻谉 驻讬' 专"讗 讝"诇. 讜诇注谞讬谉 驻住拽 讛讙讗讜谞讬诐 讜专讘讬谞讜 讗诇驻住讬 驻住拽讜 讛诇讻讛 讻专讘 砖砖转 讚转谞讬讗 讻讜转讬讛 讜讗讬谉 讻讗谉 讘讬谉 讘讚讘专讬诐 讛讟注讜谞讬谉 讘专讻讛 讗讞专讬讛谉 讘诪拽讜诪谉 讘讬谉 讘讚讘专讬诐 砖讗讬谉 讟注讜诪谉 砖讬谞讜讬 诪拽讜诐 爪专讬讱 诇讘专讱 讜讚讜拽讗 诪讘讬转 诇讘讬转 讗讘诇 诪驻谞讛 诇驻谞讛 诇讗 讻讚转谞讬讗 讘讘专讬讬转' 专讘讬谞讜 专讘 讛讬谞讱:



讜专讘讬谞讜 砖诪讜讗诇 讝"诇 驻住拽 讻专讘 讞住讚讗 讛诇讻讱 砖讬谞讜讬 诪拽讜诐 讘砖讘注转 讛诪讬谞讬诐 砖讟注讜谞讬谉 讘专讻讛 讗讞专讬讛诐 诪注讬谉 砖诇砖 讻讙讜谉 讗讻诇 讘讘讬转 讝讛 讜讞讝专 讜讗讻诇 讘讘讬转 讗讞专 拽讜讚诐 砖诪讘专讱 讗讞专讬讛谉 讗讜 砖讗讻诇 讘讘讬转 讝讛 讜讛诇讱 诇砖讜拽 讜讞讝专 诇诪拽讜诪讜 讜讙诪专 住注讜讚转讜 讘讻诇 讗诇讜 讗讬谉 爪专讬讱 诇讞讝讜专 讜诇讘专讱 讚诇拽讬讘注讗 拽诪讗 讛讚专 讗讘诇 砖讗专 驻讬专讜转 讜诪砖拽讬谉 砖讗讬谞诐 诪讝' 讛诪讬谞讬谉 砖讗讬谉 讟注讜谞讬谉 讘专讻讛 诇讗讞专讬讛谉 讘诪拽讜诪谉 讗讻诇 讘讘讬转 讝讛 讜讞讝专 讜讗讻诇 讘讘讬转 讗讞专 爪专讬讱 诇讞讝讜专 讜诇讘专讱 讗讘诇 诪驻谞讛 诇驻谞讛 讘讘讬转 讗讞讚 讗讬谉 爪专讬讱 诇讘专讱 注"讻. 讜讗驻讬' 讚讻"注 讛讬讻讗 讚讛谞讬讞讜 砖诐 讝拽谉 讗讜 讞讜诇讛 讗讜 诪拽爪转 讞讘讬专讬诐 讗驻讬' 诇专讘 砖砖转 讗讬谉 爪专讬讱 诇讘专讱 诇诪驻专注 注诇 诪讛 砖讗讻诇讜 讜诇讗 诇讻转讞讬诇讛 注诇 诪讛 砖专讜爪讬诐 诇讗讻讜诇:



讜讻转讘 讛专"讬 拽专讛 拽讜砖讗 讝"诇 讜讗驻讬' 讛谞讬讞讜 砖诐 讝拽谉 讗讜 讞讜诇讛 讗讬谉 诇讛诐 诇注拽讜专 诇讻转讞讬诇讛 专讙诇讬讛诐 讗诇讗 诇讚讘专 诪爪讜讛 讘讚讘专讬诐 砖讟注讜谞讬谉 讘专讻讛 诇讗讞专讬讛诐 讘诪拽讜诪诐 注讚 砖讬讘专讻讜 注"讻. 讜讻谉 讻转讘 讛专讗"砖 讝"诇 讻砖讛谉 讬讜爪讗讬谉 讟注讜谞讬诐 讘专讻讛 诇诪驻专注 讜讻砖讛诐 讞讜讝专讬谉 讟注讜谞讬谉 讘专讻讛 诇讻转讞讬诇讛 讻转讘 讛专讗"砖 讝"诇 诪砖诪注 讛讻讗 讚讛讬讻讗 讚讛住讬讞 讛讚注转 爪专讬讱 讘专讻讛 诇诪驻专注 注诇 诪讛 砖讗讻诇 讜讗讞"讻 讛诪讜爪讬讗 讜拽砖讛 诪讛讗 讚讗诪专讬谞谉 讘驻专拽 讻诇 讛讘砖专 讛砖诪砖 诪讘专讱 注诇 讻诇 驻专讜住讛 讜驻专讜住讛 讜讻转讘 讚讛谞讻讜谉 讚诪砖讜诐 讛讬住讞 讛讚注转 讗讬谉 爪专讬讱 诇讘专讱 讻讬 讗诐 讛诪讜爪讬讗 注诇 诪讛 砖讗讻诇 讜讗讬谉 爪专讬讱 诇讘专讱 诇诪驻专注 注诇 诪讛 砖讗讻诇 讜讛讗 讚讗诪专讬谞谉 讘讻讜诇讗 砖诪注转讬谉 砖讬谞讜讬 诪拽讜诐 爪专讬讱 诇讘专讱 讛讬讬谞讜 诪讻讗谉 讜诇讛讘讗 讜讛讗 讚讗诪专讬谞谉 讛讻讗 讻砖讛谉 讬讜爪讗讬谉 讟注讜谞讬谉 讘专讻讛 诇诪驻专注 注爪讛 讟讜讘讛 拽诪诇"谉 砖讬讘专讻讜 拽讜讚诐 砖讬爪讗讜 砖诪讗 讬砖讛讜 诇讞讝讜专 注讚 砖诇讗 讬注诇讛 诇讛诐 讘专讻转 讛诪讝讜谉 注诇 诪讛 砖讗讻诇讜 讻讚讗讬转讗 讘驻专拽 讗诇讜 讚讘专讬诐 讜诪讬讛讜 诇讗 讘专讻讜 (谞"诇 讚爪"诇 砖讬讘专讻讜, 讛诪注转讬拽) 诇诪驻专注 注"讻. 讜讗驻讬' 讛专"讬 拽专讛 拽讜砖讗 谞专讗讛 讚住讘专 讚讻砖诐 砖讟注讜谞讛 注诇 诪讛 砖专讜爪讛 诇讗讻讜诇 讛讬讻讗 讚砖讬谞讛 诪拽讜诐 讻谉 讟注讜谞讛 讘专讻讛 诇诪驻专注 注诇 诪讛 砖讗讻诇:





讛诪讗讬专讬

讻讘专 讘讬讗专谞讜 讘讗诇讜 砖砖诪注讜 拽讬讚讜砖 讘讘讬讛讻"谞 砖诇讗 讬爪讗讜 讬讚讬 讬讬谉 讜讛讜讗 砖讗诪专讜 砖谞讜讬 诪拽讜诐 爪专讬讱 诇讘专讱 讜诪"诪 讘讝讜 讚讜拽讗 诪讘讬转 诇讘讬转 讗讘诇 诪驻谞讛 诇驻谞讛 讗讜 诪讘讬转 诇注诇讬' 诇讗 讜讗注"驻 砖诇注谞讬谉 拽讬讚讜砖 讗转讛 拽讜专讛讜 砖讬谞讜讬 诪拽讜诐 拽讬讚讜砖 砖讗谞讬 砖讛讚讘专 转诇讜讬 讘住注讜讚讛 讜讗讬谉 谞拽专讗 诪拽讜诐 住注讜讚讛 讗诇讗 讛诪拽讜诐 砖讛讜讗 讗讜讻诇 讘讜 讜讛专讬 讗讬谉 讚专讱 讘谞讬 讗讚诐 诇拽讘讜注 住注讜讚讛 讗诇讗 讘诪拽讜诐 讗讞讚 砖讘讘讬转 讗讘诇 砖转讬讬讛 讚专讱 讘谞"讗 诇拽讘讜注 讘讜 诪拽讜诐 讘讻诇 诪拽讜诐 砖讘讘讬转 讜砖讬谞讜讬 诪拽讜诐 注讬拽专 注谞讬谞讜 讛讜讗 砖讛诇讱 诇诪拽讜诐 讗讞专 讜砖转讛 砖诐 讜诪"诪 讗祝 讻诇 砖讛诇讱 诇诪拽讜诐 讗讞专 讜讞讝专 诇砖转讜转 讘讻讗谉 讛专讬 讝讛 讘讻诇诇 砖讬谞讜讬 诪拽讜诐 讜爪专讬讱 诇讞讝讜专 讜诇讘专讱 讻诪讜 砖讬转讘讗专:



砖讬谞讜讬 讬讬谉 专"诇 砖讗讞专 砖讘讬专讱 讘讜专讗 驻专讬 讛讙驻谉 讜砖转讛 讛讘讬讗讜 诇讜 讬讬谉 讗讞专 讗"爪 诇讘专讱 注诇讬讜 讘驻讛"讙 讜讘诪住讻转 讘专讻讜转 驻专砖讜 砖诪"诪 讗诐 讬砖 讗讞专 注诪讜 讻讙讜谉 讘谞讬讜 讜讘谞讬 讘讬转讜 诪讘专讱 讛讟讜讘 讜讛诪讟讬讘 讜讗诐 讗讬谉 砖讜诐 讗讚诐 注诪讜 讗讬谞讜 诪讘专讱 注诇讬讜 讻诇讜诐 讜讘讗讞专 注诪讜 诪讬讛讗 砖讛讜讗 诪讘专讱 注诇讬讜 讛讟讜讘 讜讛诪讟讬讘 讬"诪 讚讜拽讗 讻砖讛讗讞专讜谉 讞砖讜讘 诪谉 讛专讗砖讜谉 讜讻谉 驻讬专砖讜 讙讚讜诇讬 讛专讘谞讬诐 讘讗讞专讜谉 砖诇 讘专讻讜转 讜讗祝 讙讚讜诇讬 讛讚讜专讜转 谞住讻诪讬诐 注诪讛诐 讜讗"讻 讗讬谉 诇讜 诇讘专讱 注讚 砖讬讟注讬诪谞讜 诇讗讞专 讗讜 砖讬讻讬专 讞砖讬讘讜转讜 讘专讬讞讜 讜诪"诪 专讜讘 诪驻专砖讬诐 诪住讻讬诪讬诐 诇讘专讱 注讻"驻 诪驻谞讬 砖讛讘专讻讛 注诇 砖驻注 讛讟讜讘讛 讛讬讗 讘讗讛 讜讛讜讗 砖讗诪专讜 讘转诇诪讜讚 讛诪注专讘 讘驻' 讻讬爪讚 诪讘专讻讬谉 专' 讗讻诇 讞讘讬转讗 讜讞讘讬转讗 讚讛讜讛 驻转讞 讗诪专 讛讟讜讘 讜讛诪讟讬讘 讜讗讬 讗驻砖专 诇讛讬讜转 讘讻讜诇谉 讗讞专讜谉 讗讞专讜谉 讞讘讬讘 讜讻谉 讛讘讬讗讜 诪诪讛 砖讗诪专讜 讘住谞讛讚专讬谉 诪"讘 讗' 讘转讜住驻转 诇讘谞讛 讚诇讬讘专讱 注诇讛 讛讟讜讘 讜讛诪讟讬讘 讗讟讜 讻讬 讞住专讗 诪讘专讱 讚讬讬谉 讛讗诪转 讜诇讬 谞专讗讛 讻讚注转 专讗砖讜谉 讜讝讜 砖诇 讘讻诇 讞讘讬转讗 讜讞讘讬转讗 谞"诇 砖讛讚讘专 讬讚讜注 砖讛讬讬谉 讻砖讛讜讗 讛讜诇讱 讜讻诇讛 讜住诪讜讱 诇砖讜诇讬讜 讛讜讗 诪转拽诇拽诇 讜专讜讘 驻注诪讬诐 讛转讞诇转 讛讞讘讬转 砖驻讜转讞讬谉 注讻砖讬讜 讞砖讜讘讛 诪砖讜诇讬 讗讜转讛 砖注讘专讛 讜讗讬谉 讝讛 爪专讬讱 讘讚讬拽讛 讜讻谉 讝讜 砖诇 住谞讛讚专讬谉 讗讬谞讛 专讗讬' 诇讚注转讬 砖讻诇 砖讛讜讗 讙讜祝 讗讞讚 讜讗转讛 诪讘专讱 注诇 注诇讜讬讜 讛讟讜讘 讜讛诪讟讬讘 专讗讜讬 诇讘专讱 注诇 拽诇拽讜诇讜 讚讬讬谉 讛讗诪转 讗讘诇 讘讝讜 砖讛谉 砖转讬 讬讬谞讜转 讗诐 注诇 注诇讜讬讜 砖诇 讝讛 讛讜讗 诪讘专讱 诪讬 砖讛讟讬讘 诇讜 诪讛 讛讻专讞 诇讘专讱 注诇 讙专讬注讜转讜 讚讬讬谉 讛讗诪转 讛专讬 讝讛 砖诇讜 诇讗 谞转拽诇拽诇 讜讗祝 讝讛 诇讗 谞转拽诇拽诇 讘讬讚讜 讜讛转讘讗专 注讜讚 讘转诇诪讜讚 讛诪注专讘 讜讗诐 讛讬' 讬讬谉 讛专讗砖讜谉 讞讚砖 转讜讱 讗专讘注讬诐 讬讜诐 讜讛砖谞讬 [讬砖谉] 诪讘专讱 注诇讬讜 讘驻讛"讙 讜讛讟讜讘 讜讛诪讟讬讘 讜讛讜讗 砖讗诪专讜 砖诐 砖讬谞讜讬 讬讬谉 讗"爪 诇讘专讱 讞讚砖 讜讬砖谉 爪专讬讱 诇讘专讱 讜讜讚讗讬 注诇 讛讚专讱 砖讗诪专 讗"爪 诇讘专讱 砖专"诇 讘讘讜专讗 驻专讬 讛讙驻谉 注诇讬讛 讛讜讗 讗讜诪专 讘讞讚砖 讜讬砖谉 砖爪专讬讱 诇讘专讱 讜驻讬' 讛讙讗讜谞讬诐 砖讗诐 讛讬' 砖讜转讛 砖讻专 转讞诇讛 讜讘讗 诇讜 讬讬谉 砖诪讘专讱 讛讟讜讘 讜讛诪讟讬讘 讜讘讜专讗 驻专讛"讙 讜讬砖 讞讜诇拽讬谉 讘讝讜 讻诪讜 砖讻转讘谞讜 讘讗讞专讜谉 砖诇 讘专讻讜转 [讜讘砖讜转讛] 讬讬谉 转讞诇讛 讜讛讘讬讗讜 诇讜 砖讻专 讬砖 讗讜诪专讬诐 砖讗祝 注诇 讝讛 诪讘专讱 讛讟讜讘 讜讛诪讟讬讘 讜诇讗 讬专讗讛 讻谉:



砖谞讜讬 驻转 讬砖 讗讜诪专讬诐 砖讗祝 讘讝讛 爪专讬讱 诇讘专讱 讛讟讜讘 讜讛诪讟讬讘 讜讻谉 讻转讘讜讛 讙讚讜诇讬 讛诪驻专砖讬诐 讘驻' 讻讬爪讚 诪讘专讻讬谉 讘注谞讬谉 讘讬专讱 注诇 讛驻转 驻讟专 讗转 讛驻专驻专转 讜讬砖 讞讜诇拽讬谉 讘讝讜 讛讜讗讬诇 讜驻转 转拽讜谞讜 讗祝 讘讬讚讬 讗讚诐 讜讗讬谞讜 诪住讜专 讗讱 诇砖诪讬诐 诇讘讚 讻讬讬谉:



讻讘专 讘讬讗专谞讜 讘砖讬谞讜讬 诪拽讜诐 砖讻诇 砖讛诇讱 诇诪拽讜诐 讗讞专 讜讞讝专 诇砖转讜转 讘讻讗谉 讘诪拽讜诪讜 讛专讬 讛讜讗 讘讚讬谉 砖讬谞讜讬 诪拽讜诐 讜爪专讬讱 诇讞讝讜专 讜诇讘专讱 讜诪"诪 谞讞诇拽讜 讘注谞讬谉 讝讛 专讘 讞住讚讗 讜专讘 砖砖转 砖诇讚注转 专讘 讞住讚讗 讚讜拽讗 讘讚讘专讬诐 砖讗讬谉 讟注讜谞讬诐 讘专讻讛 诇讗讞专讬讛诐 讘诪拽讜诪诐 讜诪讗讞专 砖讗讬谉 讟注讜谞讬诐 讘专讻讛 讘诪拽讜诪诐 讻砖谞注转拽 诪诪拽讜诪讜 讜讛诇讱 讜诇讗 讘讬专讱 讜讚讗讬 住诇拽 讚注转讜 诪砖诐 讜注诇讛 讘讚注转讜 诇讘专讱 讘诪拽讜诐 砖讬讝讚诪谉 诇讜 讜讗讞专 砖讻谉 讻砖讞讝专 诇诪拽讜诪讜 诇讗讻讜诇 讗讜 诇砖转讜转 转讞诇转 讛谞讗讛 讛讜讗 讜爪专讬讱 诇讘专讱 讜讻"砖 讗诐 讗讜讻诇 讘诪拽讜诐 讗讞专 讗讘诇 讘讚讘专讬诐 砖讟注讜谞讬诐 讘专讻讛 诇讗讞专讬讛诐 讘诪拽讜诪诐 讻讬讜谉 砖讛讬' 诇讜 诇讘专讱 讗讞专讬讛诐 诇砖诐 讜诇讗 讘讬专讱 讜讚讗讬 诇讗 住诇拽 讚注转讜 诪讛诐 诪讗讜转讛 讗讻讬诇讛 讜讻砖讞讜讝专 诇诪拽讜诪讜 讜讗讜讻诇 讗讬谉 爪专讬讱 诇讞讝讜专 讜诇讘专讱 砖诇拽讘讬注讜转讜 讛讜讗 讞讜讝专 讜讬"讗 砖讻谉 讛讚讬谉 讗诐 讗讜讻诇 诇讜 讘诪拽讜诐 讗讞专 讜讗讬谉 谞专讗讛 讻谉 讜诇讚注转 专讘 砖砖转 讗讞讚 讝讛 讜讗讞讚 讝讛 爪专讬讱 诇讘专讱 讜讗讬谉 讗讜诪专讬谉 诇拽讬讘注讬' 讛讚专:



讜驻讬专砖讜 讙讚讜诇讬 讛驻讜住拽讬诐 讚讘专讬诐 砖讗讬谞谉 讟注讜谞讬诐 讘专讻讛 诇讗讞专讬讛诐 讘诪拽讜诪诐 讻讙讜谉 讬讬谉 砖讛讜讗 谞转讜谉 诇驻谞讬谞讜 讜驻讬专讜转 讜诪讗讞专 砖讛诐 诪爪专驻讬诐 驻讬专讜转 注诐 讬讬谉 讗诇诪讗 讗祝 讘驻讬专讜转 砖诇 砖讘注转 讛诪讬谞讬诐 讻谉 砖讛专讬 讬讬谉 讗讞讚 诪讛诐 讜讗注"驻 砖讛诐 讟注讜谞讬诐 讘专讻讛 讞砖讜讘讛 专"诇 诪注讬谉 砖诇砖 讗讬谉 爪专讬讱 诇注砖讜转讛 讘诪拽讜诐 砖谞讗讻诇讜 讜讗讬谉 爪专讬讱 诇讜诪专 砖砖讗专 驻讬专讜转 砖讗讬谉 讟注讜谞讬谉 讘专讻讛 讞砖讜讘讛 讗诇讗 讘讜专讗 谞驻砖讜转 专讘讜转 砖讛诐 讘讚讬谉 讝讛 讜讚讘专讬诐 讛讟注讜谞讬诐 讘专讻讛 诇讗讞专讬讛诐 讘诪拽讜诪诐 驻讬专讜砖 诇讚注转 讝讛 讻讙讜谉 [驻转] 讜诪讬谞讬 讚讙谉 讗驻讬' 讞讘讬抓 拽讚讬专讛 讜讚讬讬住讗 砖讗注"驻 砖讛谉 讘诪注讬谉 砖诇砖 专"诇 注诇 讛诪讞讬讛 讜注诇 讛讻诇讻诇讛 诪"诪 讛讜讗讬诇 讜诪讬谉 诪讝讜谉 讛诐 讟注讜谞讬诐 讘专讻讛 讘诪拽讜诪诐 讜讙讚讜诇讬 讛专讘谞讬诐 驻讬专砖讜 砖讻诇 砖讘诪注讬谉 砖诇砖 讟注讜谉 讘专讻讛 讘诪拽讜诪讜 讜讗讬谉 诇讱 砖讗讬谉 讟注讜谉 诪拽讜诐 讗诇讗 诪讬诐 讜驻讬专讜转 砖诇讗 诪砖讘注转 讛诪讬谞讬谉 砖讘专讻讛 讗讞专讜谞讛 砖诇讛诐 讘讘讜专讗 谞驻砖讜转 讜讗讬谉 谞专讗讛 讻谉 砖讛专讬 砖诪讜注讛 讝讜 讘讬讬谉 讛讬讗 砖谞讜讬讛 讜讗谞讜 拽讜专讬谉 诇讛 砖讗讬谉 讟注讜谞讬谉 讘专讻讛 诇讗讞专讬讛诐 讘诪拽讜诪谉 讗诇讗 砖讚注转 专讗砖讜谉 注讬拽专:



讜谞讗诪专 注诇 讝讛 讘讙诪' 诪讬转讬讘讬 专"诇 诇专讘 讞住讚讗 讞讘专讬诐 砖讛讬讜 诪住讜讘讬谉 讜注拽专讜 专讙诇讬讛诐 诇爪讗转 诇拽专讗转 讞转谉 讗讜 诇拽专讗转 讻诇讛 讜讻讜' 讜讚注转诐 诇讞讝讜专 诇诪住讬讘转诐 讜诪转讜讱 讻讱 讗讬谞诐 诪讘专讻讬诐 讻砖讛诐 讬讜爪讗讬诐 讗讬谉 讟注讜谞讬谉 讘专讻讛 诇诪驻专注 讜讻砖讛诐 讞讜讝专讬谉 讗讬谉 讟注讜谞讬谉 讘专讻讛 诇讻转讞讬诇讛 讘诪讛 讚讘专讬诐 讗诪讜专讬诐 讘砖讛谞讬讞讜 砖诐 讝拽谉 讗讜 讞讜诇讛 讗讘诇 讗诐 诇讗 讛谞讬讞讜 砖诐 讝拽谉 讗讜 讞讜诇讛 讻砖讛诐 讬讜爪讗讬谉 讟注讜谞讬谉 讘专讻讛 诇诪驻专注 讜讻砖讛诐 讞讜讝专讬诐 讟注讜谞讬谉 讘专讻讛 诇讻转讞讬诇讛 诪讚拽转谞讬 注拽专讜 专"诇 砖讛讜讗 诇砖讜谉 讛诪讜专讛 砖诇讗 讻专讗讜讬 注砖讜 诪讻诇诇 讚讘讚讘专讬诐 讛讟注讜谞讬诐 讘专讻讛 诇讗讞专讬讛诐 讘诪拽讜诪谉 注住拽讬谞谉 讜讻诇 砖诇讗 讛谞讬讞讜 讜讻讜' 讗讬谉 讗讜诪专讬谉 诇拽讬讘注讬' 讛讚专 讜拽砖讬讗 诇专讘 讞住讚讗 讜讬"诪 砖诇讗 诪诪讬诇转 注拽讬专转 诪讚拽讚拽讬诐 讻谉 讗诇讗 诪讚拽转谞讬 注拽专讜 专讙诇讬讛诐 诇爪讗转 诇拽专讗转 讞转谉 讜讻讜' 砖诪砖诪注谉 砖诇 讚讘专讬诐 砖讗诇诪诇讗 诪讛讬专讜转 讛诪爪讜讛 诇讗 讛讬讜 注讜砖讬谉 讻谉 讗诇诪讗 讜讻讜' 讜讬"诪 诪讚拽转谞讬 注拽专讜 讜讻讜' 讜诪住讬讬诐 讘讛 讻砖讛诐 讬讜爪讗讬诐 讟注讜谞讬诐 讘专讻讛 诇诪驻专注 讗诇诪讗 讘讚讘专讬诐 讛讟注讜谞讬诐 讘专讻讛 讘诪拽讜诪诐 注住拽讬谞谉 砖讗诇诪诇讗 讻谉 讛讗讬讱 讟注讜谞讬谉 讘专讻讛 诇诪驻专注 讛专讬 讛诐 讬讻讜诇讬诐 诇讘专讱 讘讻诇 诪拽讜诐 砖讛诐 讜讗祝 讻砖讛诐 讞讜讝专讬诐 讜诇讗 讘专讻讜 诇诪驻专注 诪讘专讻讬谉 注讻砖讬讜 讘专讻讛 诇讻转讞诇讛 讜诇讘住讜祝 讘专讻讛 讗讞转 注诇 讛讻诇 诇讗讞专讬讛诐 讻讚讬谉 谞诪诇讱 砖讛讜讗 诪讘专讱 驻注诪讬诐 讜诇讘住讜祝 讘专讻讛 讗讞转 注诇 讛讻诇 讗诇讗 讜讚讗讬 讘讚讘专讬诐 讛讟注讜谞讬谉 讘专讻讛 诇讗讞专讬讛诐 讘诪拽讜诪谉 砖讛诐 讟注讜谞讬诐 讘专讻讛 诇诪驻专注 诪砖讜诐 注拽讬专转 诪拽讜诐 砖讛专讬 讻砖诐 砖讗转讛 拽讜专讗 砖讬谞讜讬 诪拽讜诐 诇诪讬 砖讛讜讗 讛讜诇讱 诇诪拽讜诐 讗讞专 讜讗讜讻诇 诇砖诐 讻讱 讛注谞讬谉 诇诪讬 砖讛诇讱 诇诪拽讜诐 讗讞专 讜讞讜讝专 讜讗讜讻诇 讘讻讗谉 讜讗讬 讗转讛 拽讜专讛讜 讘诪拽讜诪谉 讗讗"讻 诪讘专讱 拽讜讚诐 砖讬注拽讜专 诪诪拽讜诪讜:



讜转讬专抓 诇讜 诪讗谉 转谞讗 注拽讬专讜转 讻诇讜诪专 诪讗谉 转谞讗 诇讛讱 讘专讬讬转讗 砖诇诪讚谞讜 诪诇砖讜谉 注拽讬专讜转 砖讘讛 讚讘讚讘专讬诐 砖讟注讜谞讬谉 讘专讻讛 诇讗讞专讬讛诐 讘诪拽讜诪谉 讻诇 砖诇讗 讛谞讬讞讜 砖诐 讝拽谉 讗讜 讞讜诇讛 爪专讬讻讬诐 诇讘专讱 专' 讬讛讜讚讛 讛讬讗 讜讻讚转谞讬讗 讞讘专讬诐 砖讛讬讜 诪住讜讘讬谉 讜专讗讜 砖砖注转 讻谞讬住讛 诇讘讬转 讛讻谞住转 讛讬讗 讜注拽专讜 专讙诇讬讛诐 诇爪讗转 诇讘讬讛讻"谞 诇砖诪讜注 拽讚讬砖 讗讜 拽讚讜砖讛 砖讗诐 诇讛转驻诇诇 讗祝 讘诪拽讜诪讜 讛讬转讛 转驻诇转讜 讛驻住拽 讚讛讗 爪诇讜讬讬 讜诪讬讻诇 讘讛讚讚讬 诇讗 讗驻砖专 讜讬砖 诪讬 砖讗讜诪专 砖讗讬谉 讛转驻诇讛 讛驻住拽 讗讞专 砖讗讬谉 讘讛 讞讜讘讛 诇讛驻住讬拽 讜砖讬讻讜诇 诇讛转驻诇诇 讗讞"讻 讜注讬拽专 讛讚讘专讬诐 讻讚注转 专讗砖讜谉 讜讛诇讬讻转讜 诇讘讬讛讻"谞 讛讜讗 诇砖诪讜注 拽讚讬砖 讗讜 拽讚讜砖讛 讗讜 诇讘讬转 讛诪讚专砖 诇砖诪讜注 讛讚专砖讛 讜讚注转诐 诇讞讝讜专 诇诪住讘转诐 讻砖讛诐 讬讜爪讗讬诐 讗讬谉 讟注讜谞讬诐 讘专讻讛 诇诪驻专注 讜讻砖讛诐 讞讜讝专讬诐 讗讬谉 讟注讜谞讬谉 讘专讻讛 诇讻转讞诇讛 讗诪专 专' 讬讛讜讚讛 讗讬诪转讬 讻砖讛谞讬讞讜 砖诐 诪拽爪转 讞讘专讬诐 讗讘诇 诇讗 讛谞讬讞讜 砖诐 诪拽爪转 讞讘专讬诐 讻砖讛诐 讬讜爪讗讬诐 讟注讜谞讬谉 讘专讻讛 诇诪驻专注 讜讻砖讛诐 讞讜讝专讬诐 讟注讜谞讬谉 讘专讻讛 诇讻转讞诇讛 讜诪讚拽转谞讬 注拽专讜 诪讻诇诇 讚讘讚讘专讬诐 讛讟注讜谞讬诐 讘专讻讛 诇讗讞专讬讛诐 讘诪拽讜诪诐 讛讗 砖讗讬谉 讟注讜谞讬诐 爪专讬讱 诇讘专讱:



讜讬砖 讙讜专住讬谉 讛讗 砖讗讬谉 讟注讜谞讬谉 讜讻讜' 讻砖讛谉 讬讜爪讗讬谉 讜讻讜' 讜讻砖讛谉 讞讜讝专讬谉 讜讻讜' 讜讗讬谞讛 砖诪讗讞专 砖讚注转讜 诇讞讝讜专 讜诇砖转讜转 讗讬谉 讟注讜谞讬谉 讘专讻讛 诇诪驻专注 砖讛专讬 砖讬谞讜讬 讚注转 砖诇 谞诪诇讱 讙讚讜诇 讛讜讗 诪砖讬谞讜讬 诪拽讜' 讜诇驻谞讬讜 讛讜讗 砖爪专讬讱 诇讞讝讜专 讜诇讘专讱 讗讘诇 诇讗讞专讬讜 诇讗 讗诇讗 讘专讻讛 讗讞转 注诇 讛讻诇 砖诇讗 讛爪专讬讻讜 讘专讻讛 诇讗讞专讬讜 讘砖讬谞讜讬 诪拽讜诐 讛讜讗讬诇 讜讚注转讜 诇讞讝讜专 讗诇讗 讘讚讘专讬诐 讛讟注讜谞讬谉 讘专讻讛 诇讗讞专讬讛诐 讘诪拽讜诪诐 讜诪讞砖砖 砖诪讗 诇讗 讬讞讝讜专 诇讜 砖诐 讝讛讜 转讜专祝 讛砖诪讜注讜转:



讜诇驻讬 讚专讻讱 诇诪讚转 砖讗讬谉 讙讜专住讬谉 讘讛诐 砖讛讬讜 诪住讜讘讬诐 诇砖转讜转 讬讬谉 砖讻讘专 驻专砖谞讜 砖讛讬讬谉 讗讬谉 讟注讜谉 讘专讻讛 诇讗讞专讬讜 讘诪拽讜诪讜 讗诇讗 讞讘专讬诐 砖讛讬讜 诪住讜讘讬谉 讜注拽专讜 专讙诇讬讛诐 讜讻讜':



讜讙讚讜诇讬 讛驻讜住拽讬诐 讻转讘讜 讘砖诐 讙讗讜谞讬诐 砖讛诇讻讛 讻专讘 砖砖转 砖讛专讬 住转诐 讛讘专讬讬转讗 讻诪讜转讜 讜讻诇 砖诇讗 讛谞讬讞讜 讝拽谉 讗讜 讞讜诇讛 讗讬谉 讗讜诪专讬谉 诇拽讬讘注讬' 讛讚专 讜讗祝 讛诐 讻转讘讜 注诇讬' 转谞讬讗 讻讜转讬' 讚专讘 砖砖转 讜讗注"讙 讚砖谞讬 专' 谞讞诪谉 讘专 讬爪讞拽 讚专' 讬讛讜讚讛 讛讬讗 诇讗 住诪讻讬谞谉 讗砖谞讜讬讗 讜讗注"驻 砖讛砖诪讜注讛 讛住诪讜讻讛 诇讛 谞讗诪专 讘讛 砖专' 讬讛讜讚讛 讗诪专讛 讘驻讬' 砖诪讗 讗祝 讞讻诪讬诐 住讜讘专讬诐 讻谉 讜讻诪讜 砖讗诪专讜 讻诇 诪拽讜诐 砖砖谞讛 专' 讬讛讜讚讛 讘诪砖谞转谞讜 讗讬诪转讬 讜讘诪讛 讗讬谞讜 讗诇讗 诇驻专砖 讚讘专讬 讞讻诪讬诐 讜讗注"驻 砖讗讬谉 诇诪讚讬谉 诪谉 讛讻诇诇讜转 讜讻谉 砖诇讗 谞讗诪专 讻谉 讗诇讗 讘诪砖谞转讬谞讜 讜讝讜 讘专讬讬转讗 讛讬讗 诪"诪 讛讜讗讬诇 讜讛专讗砖讜谞讛 住转诐 讘专讬讬转讗 讜讗转讬讗 讻专讘 砖砖转 讛诇讻讛 讻专讘 砖砖转 讜诪讛 砖讙讜专住讬谉 讗讞"讻 讘拽爪转 住驻专讬诐 转谞讬讗 讻讜讜转讬' 讚专' 讬讜讞谞谉 讞讘专讬诐 砖讛讬讜 诪住讜讘讬谉 诇砖转讜转 讬讬谉 讜注拽专讜 专讙诇讬讛诐 讜讞讝专讜 讗"爪 诇讘专讱 讗诇诪讗 讗祝 讘讚讘专讬诐 砖讗讬谉 讟注讜谞讬谉 讘专讻讛 诇讗讞专讬讛诐 讘诪拽讜诪诐 讗讬谞讜 爪专讬讱 诇讘专讱 砖讛专讬 诇砖转讜转 讬讬谉 拽讗诪专 讜讗注"讙 讚转谞讬 讜注拽专讜 诪"诪 讗驻砖专 诇驻专砖讛 讻诪讜 砖讻讘专 讘讬讗专谞讜 砖诇讗 诪诪讬诇转 注拽讬专讜转 讚拽讚拽讜讛 讗诇讗 诪住讜祝 诇砖讜谉 讛讘专讬讬转讗 讗注驻"讻 讗讬谉 讛诇讻讛 讻诪讜转讜 砖讛专讬 谞砖讗专讜 讚讘专讬讜 讘转讬讜讘转讗 讜讬砖 砖讗讬谉 讙讜专住讬谉 讘讛 转谞讬讗 讻讜转讬' 讚专' 讬讜讞谞谉 讜诪驻谞讬 砖讗讬谉 讚专讱 讛转诇诪讜讚 诇讜诪专 转讬讜讘转讗 讜诇讛讘讬讗 讗讞"讻 转谞讬讗 讻讜讜转讬' 讗诇讗 砖诪爪讬谞讜 讻讬讜爪讗 讘讛 讘驻专拽 讛谞讝讬拽讬谉 讜讘诪住' 转诪讜专讛 讜讗注驻"讻 讗讬谉 讛诇讻讛 讻谉 注讚 砖讛专讘讛 诪驻专砖讬诐 讻转讘讜 讘讛 砖讙谞讜讝讛 讛讬转讛 讜谞诪爪讗转 诇专讘谞谉 讘转专讗讬 讜讻转讘讜讛 讜诪"诪 诇专讗砖讜谞讬诐 砖讜诪注讬谉 讜讗讬谉 讛讟讜注谉 讗讞专 转讬讜讘转讗 讻诇讜诐:



讜诪"诪 讗谞讜 讙讜专住讬谉 讘讛 转谞讬讗 讻讜转讬' 讚专讘 讞住讚讗 讜诪驻专砖讬诐 讗讜转讛 讘讚讘专讬诐 讛讟注讜谞讬诐 讘专讻讛 诇讗讞专讬讛诐 讘诪拽讜诪诐 讜讻驻砖讟讬讛 讚注拽专讜 注诇 讛讚专讱 砖驻专砖谞讜 转讞诇讛 砖讗祝 诪诇转 注拽讬专讜转 专讜诪讝转 讻谉 讜讗祝 讗谞讜 谞住注讚讬诐 讘讙讬专住讗 讝讜 诇驻住讜拽 讻专' 讞住讚讗 诪爪讜专祝 诇诪讛 砖讚讘专讬讜 讘诇讬 住驻拽 讟注诪讗 讚诪住转讘专 讛诐 讜讗讬谉 讗谞讜 讙讜专住讬谉 讘讛 诇砖转讜转 讬讬谉 讗诇讗 砖讛讬讜 诪住讜讘讬谉 住转诪讗 讻讞讘专讜转讬' 砖讛专讬 讛讬讬谉 诪讚讘专讬诐 砖讗讬谉 讟注讜谞讬谉 讘专讻讛 诇讗讞专讬讛诐 讘诪拽讜诪诐 讛讜讗 讻诪讜 砖讘讬讗专谞讜 讜讬砖 诪拽砖讬诐 诪讝讜 诇讙讚讜诇讬 讛驻讜住拽讬诐 讜诪"诪 讗驻砖专 砖讙讚讜诇讬 讛驻讜住拽讬诐 讙讜专住讬谉 讘讛 转谞讬讗 讻讜转讬' 讚专讘 砖砖转 讜讻谉 讙讜专住讬谉 讘讛 爪专讬讱 诇讘专讱 讗讜 砖诪讗 讙讜专住讬谉 讘讛 转谞讬讗 讻讜转讬' 讚专讘 讬讜讞谞谉 诇驻讟讜专 讗祝 讘砖讗讬谉 讟注讜谞讬谉 讜诇讗 驻住拽讜讛 诪驻谞讬 砖讻讘专 谞讚讞讬转 讘转讬讜讘转讗:



讜讙讚讜诇讬 讛诪驻专砖讬诐 讙讜专住讬诐 转讬讜讘转讗 讚专' 讬讜讞谞谉 讜转谞讬讗 讻讜讜转讬' 讚专' 讬讜讞谞谉 讜诪注诪讬讚谉 讗转 砖转讬讛谉 讜驻讬' 砖讝讜 砖谞砖讗专讛 注诇讬讜 讘转讬讜讘转讗 诪诪讛 砖讗诪专讜 砖讬谞讜讬 诪拽讜诐 爪专讬讱 诇讘专讱 讘砖讛诇讱 诇讜 诇诪拽讜诐 讗讞专 讜砖转讛 砖诐 讜讝讜 砖砖谞讬谞讜 讻诪讜转讜 讘砖讞讝专 诇讜 诇诪拽讜诐 讛专讗砖讜谉 砖讗注"驻 砖诇讗 讘讬专讱 注诇讬讜 诇讗讞专讬讜 诪转讞诇讛 讗讬谞讜 爪专讬讱 诇讘专讱 讛讜讗讬诇 讜讻砖谞注拽专 诪砖诐 讛讬讛 讚注转讜 诇讞讝讜专 诇砖诐 诇讗讻讜诇 注讜讚 讜讗祝 讛诐 诪讜住讬驻讬诐 讚讘专讬诐 砖讛诐 讛驻讱 讛住讜讙讬讗 讜讻讘专 讛讘讬讗讜 讙讚讜诇讬 讛讚讜专讜转 讗转 讚讘专讬讛诐 讘讞讘讜专讬讛诐 讜讗讬谞讬 爪专讬讱 诇讻转讘诐 讜讙讚讜诇讬 讛专讘谞讬诐 驻专砖讜 砖讛讬讬谉 讜诪讬谞讬 驻讬专讜转 砖诇 砖讘注转 讛诪讬谞讬谉 讟注讜谞讬谉 讘专讻讛 诇讗讞专讬讛诐 讘诪拽讜诪诐 讜砖讗专 驻讬专讜转 讛讜讗 砖讗讬谉 讟注讜谞讬谉 讘专讻讛 诇讗讞专讬讛诐 讘诪拽讜诪诐 讜讗讬谉 讛讚讘专讬诐 谞专讗讬谉 砖讛专讬 谞讚讜谉 砖诇驻谞讬谞讜 讬讬谉 讛讜讗 讜注诇 诪讛 砖讗诪专讜 讘讜 砖砖讬谞讜讬 诪拽讜诐 爪专讬讱 诇讘专讱 讘讗 诪讞诇讜拽转 专讘 谞讞诪谉 讜专讘 砖砖转 讜诪转讜讱 讻讱 谞专讗讬谉 讚讘专讬 讙讚讜诇讬 讛驻讜住拽讬诐 讜讙讚讜诇讬 讛讚讜专讜转 谞住讻诪讬诐 诇驻住讜拽 讻专讘 讞住讚讗 讻砖讬讟转谞讜 讜讻谉 讛讚讘专讬诐 谞专讗讬诐 讜诇诪拽爪转 讙讚讜诇讬 讛讚讜专 专讗讬转讬 砖讗诐 讬爪讗 讜砖讻讞 讜诇讗 讘讬专讱 讜讞讝专 诪讘专讱 诇诪驻专注 拽讜讚诐 砖讬讞讝讜专 诇讗讻讜诇 讜诪讘专讱 诇讻转讞诇讛 讜讗讬谉 谞专讗讛 诇讬 讻谉:





转讜住驻讜转 专讬"讚 (诪讛讚讜专讛 转诇讬转讗讛)

诪讬转讬讘讬 砖讬谞讜讬 讬讬谉 讗"爪 诇讘专讱 砖讬谞讜讬 诪拽讜诐 爪专讬讱 诇讘专讱 讘注"讻 讛讻讬 诪砖诪注 讚讜拽讗 讗诐 砖讬谞讛 讬讬谉 讗"爪 诇讘专讱 讘驻讛"讙 讗讘诇 讗诐 砖讬谞讛 诪拽讜诐 爪专讬讱 诇讘专讱 讘驻讛"讙 讚讛讗 讬讬谉 拽讗 谞拽讬讟. 讜转讬讜讘转讗 讚专' 讬讜讞谞谉 讗"讻 诪讜讻讬讞 诪讬讻谉 讚专' 讬讜讞谞谉 讗讬讬谉 拽讗诪专 讚砖讬谞讜讬 诪拽讜诐 谞诪讬 讗"爪 诇讘专讱 讜诪讗讬 讚讗诪专讬' 诇拽诪谉 讛讗 讚讗诪专转 砖讬谞讜讬 诪拽讜诐 爪专讬讱 诇讘专讱 诇讗 讗诪专谉 讗诇讗 讘讚讘专讬诐 砖讗讬谞谉 讟注讜谞讬谉 讘专讻讛 诇讗讞专讬讛谉 讘诪拽讜诪谉 讛讜讗 讛讬讬谉. 讗讘诇 讚讘专讬诐 讛讟注讜谞讬诐 讘专讻讛 诇讗讞专讬讛谉 讘诪拽讜诪谉 讛谉 讞诪砖转 诪讬谞讬 转讘讜讗讛 讻讚讻转讘讬转 讘诪讛讚讜专讗 转谞讬谞讗 讜讗讬谉 驻谞讬诐 诇驻转专讜谉 讛诪讜专讛: 



诇讗 讗诪专谉 讗诇讗 讘讚讘专讬诐 砖讗讬谞谉 讟注讜谞讬谉 讘专讻讛 诇讗讞专讬讛谉 讘诪拽讜诪谉 讻讙讜谉 诪讬诐 讻讜' 驻讬专砖 讛诪讜专讛 讚讘专讬诐 砖讗讬谞谉 讟注讜谞讬谉 讘专讻讛 诇讗讞专讬讛谉 讘诪拽讜诪谉 讻讙讜谉 诪讬诐 讗讜 驻讬专讜转 砖讗讬谞谉 讟注讜谞讬谉 讞砖讜讘讛 讘驻谞讬 注爪诪讛 讚讜讚讗讬 讻讬讜谉 讚注诪讚 讜讛诇讱 讘诪拽讜诐 讗讞专 注诪讬讚转讜 讝讜 讛讬讗 讙诪专 住注讜讚转讜 讜讛讱 讘注讜讚讛 讗讞专讬转讬 讛讬讗 讜爪专讬讱 诇讘专讱 讘转讞诇讛 讗讘诇 讚讘专讬诐 讛讟注讜谞讬谉 讘专讻讛 诇讗讞专讬讛谉 讘诪拽讜诪谉 讻诇讜诪专 讘专讻讛 讞砖讜讘讛 讘驻"注 讻讙讜谉 砖讘注转 讛诪讬谞讬谉 讛讜讗讬诇 讜诇讗讜 讘讬专讱 讗讞专讬讛诐 讜注诪讚 诇讬诇讱 讘诪拽讜诐 讗讞专 诇住注讜讚 注"讚 拽讘讬注讜转 讛专讗砖讜谞讛 讛诇讱 诇讘专讱 讗讞专讬讛诐 讘专讻讛 讗讞转 注诇 砖转讬讛谉 讜诇驻谞讬讛诐 谞诪讬 讗"爪 诇讞讝讜专 讜诇讘专讱 讜讗讬谞讜 谞"诇 驻转专讜谉 讝讛 讚讘诪拽讜诪谉 诇讗 诪砖诪注 讘专讻讛 讞砖讜讘讛 讘驻"注 讚砖讘注转 讛诪讬谞讬谉 讗诇讗 诪讚讬 讚爪专讬讱 讘专讻讛 诇讗讞专讬讜 讘诪拽讜诐 砖讗讻诇 讜讗讬谞讜 专砖讗讬 诇讛住转诇拽 讜诇讘专讱 讘诪拽讜诐 讗讞专 讜讝讛 讛讚讬谉 讗讬谞讜 谞讜讛讙 讘砖讘注转 讛诪讬谞讬谉 讗诇讗 讘讞诪砖转 讛诪讬谞讬谉 讘诇讘讚 讻讚转谞谉 讘驻' 讗诇讜 讚讘专讬诐 诪讬 砖讗讻诇 讜砖讻讞 讜讗诇 讘讬专讱 讘砖"讗 讬讞讝讜专 诇诪拽讜诪讜 讜讬讘专讱 讜讘讛"讗 讬讘专讱 诇诪拽讜诐 砖谞讝讻专 讜住讜讙讬讗 讚砖诪注转讗 讻讘"砖 讜讘诪讝讬讚 诪讜讚讜 讘"讛 讚讬讞讝讜专 诇诪拽讜诪讜 讜讬讘专讱 讜讗诇 诪讬讬专讬 诪转谞讬' 讗诇讗 讘讞诪砖转 讛诪讬谞讬谉 讻讚转谞谉 讘住讬驻讗 讜注讚 讻诪讛 讛讬讗 诪讘专讱 注讚 讻讚讬 砖讬转注讻诇 讛诪讝讜谉 讘诪注讬讜 讗诇讗 讘诪讬讚讬 讚讝讬讬谉 拽讗转讬 讜诇讗 讘驻专讬讜转 讜讬讬谉 讜转讜 讗诐 讗讬转讗 讚讬讬谉 讛讜讬 诪讚讘专讬诐 讛讟注讜谞讬谉 讘专讻讛 诇讗讞专讬讛谉 讘诪拽讜诪谉 讗讬 讛讻讬 讗诪讗讬 讗讜拽讬诪谞讗 诇讚专' 讬讜讞谞谉 讘转讬讜讘转讗 诪讛讱 诪转谞讬转讗 讜讗诇 驻专讬拽谞讗 讚专' 讬讜讞谞谉 讚诇讗 讗诪专 讗诇讗 讘讬讬谉 讜讘专讬讬转讗 讘诪讬诐 讜驻讬专讜转 讚讛讗 专' 讬讜讞谞谉 讘讬讬谉 拽讗 诪讬讬专讬 讗诇讗 诇讗讜 砖"诪 讬讬谉 谞诪讬 诪讚讘专讬诐 砖讗"爪 讘专讻讛 诇讗讞专讬讛谉 讘诪拽讜诪谉 讛谉 讞诪砖转 讛诪讬谞讬谉 砖注砖讛 诪讛诐 驻转 讚爪专讬讻讬谉 讘专讻转 讛诪讝讜谉 讘诪拽讜诪谉 讻讱 驻讬专砖 讙诐 专讘讬' 讬爪讞拽 诪驻讗住 讝爪讜拽"诇 讚讚讘专讬诐 砖讗"爪 讘专讻讛 诇讗讞专讬讛谉 讘诪拽讜诪谉 讻讙讜谉 驻转 讜诪讬谞讬 讚讙谉 讜讻讱 驻讬专砖 讙诐 专讘讬' 讗诇讞谞谉 讝爪讜拽"诇 诪砖诐 讗讘讬讜: 



讻砖讛谉 讬讜爪讗讬谉 讟注讜谞讬谉 讘专讻讛 诇诪驻专注 讜讻砖讛谉 讞讜讝专讬谉 讟注讜谞讬谉 讘专讻讛 诇讻转讞诇讛 诪讛谞讗 诪砖诪注 讚讻讬讜谉 讚爪专讬讻讬谉 讘专讻讛 诇讻转讞诇讛 诪砖讜诐 注拽讬专转 专讙诇讬讛谉 爪专讬讻讬谉 谞诪讬 讘专讻讛 诇诪驻专注 讜诇讗 诪爪讬谞讜 诇诪讬诪专 讬讘专讻讜 诇讻转讞诇讛 讜讬讗讻诇讜 注讚 砖讬讙诪专讜 住注讜讚转谉 讜讗讞"讻 讬讘专讻讜 讘讛诪"讝 讜讬驻讟专讜 砖转讬 讛讗讻讬诇讜转 砖注砖讜 讗诇讗 讻诇 讛讬讻讗 讚诪讬讞讬讬讘 讘专讻讛 诇驻谞讬讜 诪讬讞讬讬讘 诇讘专讱 注诇 诪讛 砖讗讻诇 讜诪讬讻谉 讬砖 诇讛讜讻讬讞 讘讚' 讻讜住讜转 砖诇 驻住讞 砖讻讬讜谉 砖爪专讬讱 诇讘专讱 讘驻讛"讙 注诇 讻讜住 砖诇 讘专讻讛 爪专讬讱 诇讘专讱 谞诪讬 注诇 讛讙驻谉 注诇 讛讬讬谉 砖砖转讛 讘转讜讱 住注讜讚转讜 讜讗诇 讗诪专讬谞谉 讬讘专讱 诇讗讞专 讻讜住 砖诇 讘专讻讛 注诇 讛讙驻谉 讜讬驻讟讜专 讻讜住 砖诇 讘专讻讛 讜诪讛 砖砖转讛 讘转讜讱 住注讜讚转讜 讗诇讗 爪专讬讱 诇讘专讱 注诇 讛讙驻谉 注诇 讛讬讬谉 砖砖转讛 讘转讜讱 讛住注讜讚讛 诇讘讚 讜注诇 讻讜住 砖诇 讘讛诪"讝 诇讘讚 讜讻"讻 讛诪讜专讛 讘驻专讚住 砖诇讜 讚爪专讬讱 诇讘专讱 注诇 讛讙驻谉 注诇 讛讬讬谉 砖讘转讜讱 住注讜讚转讜 拽讜讚诐 砖讬讘专讱 讘讛诪"讝 讜注讜讚 讬讘专讱 注诇 讛讙驻谉 注诇 讻讜住 砖诇 讘讛诪"讝:





诪讛专砖"讗 - 讞讬讚讜砖讬 讛诇讻讜转

讙诪专讗 诇"砖 讗诇讗 诪讘讬转 诇讘讬转 讗讘诇 诪驻讬谞讛 诇驻讬谞讛 诇讗 讻讜' 讻爪"诇 诇讙讬专住转 讛转讜住' 诇注讬诇 讜讻"讛 讘专讬"祝 讜讛专讗"砖 注"砖:


砖诐 讜讟注诪讗 讚讛谞讬讞讜 砖诐 讝拽谉 讻讜' 讗讘诇 诇讗 讛谞讬讞讜 砖诐 讝拽谉 讻讜' 讘诇讗讜 讚讬讜拽讗 讛"诪 诇讗拽砖讜讬讬 诪讙讜驻讛 讚讘专讬讬转讗 讘住讬驻讗 讜注讬讬谉 讘诪专讚讻讬 讜讚讜"拽:


驻专砖讘"诐 讘讚"讛 拽砖讬讗 诇专"讞 讻讜' 讚讗讬诇讜 诇专"讞 讗驻讬诇讜 诇讗 讞讝专讜 讻讜' 讜讛讻讗 诪讜讻讞 讚讗驻讬诇讜 讞讝专讜 讻讜' 注讻"诇 诇讻讗讜专讛 [讗] 讜诪讗讬 拽讜砖讬讗 讚讛讻讗 讘讞讝专讜 讻讬讜谉 讚讟注讜谞讬谉 讘专讻讛 诇诪驻专注 讻砖讛谉 讞讜讝专讬谉 讛"诇 讙诪专 住注讜讚讛 讘讘专讻转 讛诪讝讜谉 讜讘注讬 谞诪讬 讘专讻讛 诇讻转讞诇讛 讗讘诇 讻砖诇讗 讞讝专讜 讗讬 讗驻砖专 诇讛谉 诇讘专讱 砖诐 讘专讻转 讛诪讝讜谉 讚讟注讜谞讬谉 讘专讻讛 诇讗讞专讬讛 讘诪拽讜诪讛 讻砖讬专爪讜 诇讗讻讜诇 砖诐 讗讬谉 诇讛诐 诇讘专讱 诇讻转讞诇讛 讻讬讜谉 砖诇讗 讘专讻讜 讘专讻转 讛诪讝讜谉 注讚讬讬谉 诇讗 谞讙诪专 住注讜讚转谉 讜诇驻讬 讛驻讬' 砖讻转讘讜 讛转讜住' 讚讛讬住讞 讛讚注转 诇讗 讘注讬 讗诇讗 讘专讻讛 专讗砖讜谞讛 讜讻砖讞讝专讜 谞诪讬 讗讬谉 诪讘专讻讬谉 讘专讻转 讛诪讝讜谉 专拽 讘专讻讛 专讗砖讜谞讛 谞讬讞讗 讜讚讜"拽:


转讜住' 讘讚"讛 讗诇讗 讘讚讘专讬诐 讻讜' 讗讘诇 讘讘专讬讬转讗 讚转"讻 讚专讘 讞住讚讗 讙专住讬' 讬讬谉 讻讜' 注讻"诇 讜讻诪"砖 专砖讘"诐 诇拽诪谉 讚讗诇"讻 讗诪讗讬 诇讗 诪讬讬转讬 讻专讘 讞住讚讗 诪讚专讘谞谉 讚专"讬 讜拽"诇:





专砖"砖

专砖讘"诐 讚"讛 拽砖讬讗 诇专"讞. 注讬' 专砖"讗 讜讗谞讬 讗讜诪专 讚诪砖"讻 讘专砖讘"诐 诇注讬诇 讘讚"讛 讗讘诇 讚讘专讬诐 讛讜讗讬诇 讜诇讗 讘讬专讱 讗讞专讬讛谉 讻讜' 讛讜讗 讛讜住驻讛 诪讗讬讝讛 转诇诪讬讚 注"驻 驻讬专讜砖 专砖"讬 讜讛专"谉. 讜讻谉 讛转讜住驻讜转 诇讗 讛注转讬拽讜 讝讛 讜转讚注 讚讗诇"讻 诇"诇 诇讚讞讜拽讬 讘诪讗讬 讚讗讬转讜转讘 专讬讜"讞 讻讬讜谉 讚讗诪专 讗祝 讬讚"讬 讬爪讗讜 讜讝讛 讜讚讗讬 砖诇讗 砖转讜 讻讗讜"讗 砖讬注讜专 讛讟注讜谉 讘专讻讛 诇讗讞专讬讜 讜讗"讻 讛讜讛 讻讚讘专讬诐 砖讗讟"讘 诇讗讞专讬讛谉 讘诪拽讜诪谉 讜讻谉 讬驻诇讜 讻诇 讛拽讜砖讬讜转 砖讛拽砖讜 讛转讜住驻讜转 注诇讬讜 讗诇讗 讘专讜专 讘注讬谞讬 讚诇"讙 讝讛 讘驻讬专讜砖讜. 讜注"讻 讛讟注诐 讘讚讘专讬诐 讛讟注讜谞讬诐 讻讜' 讛讜讗 诪砖讜诐 讞砖讬讘讜转诐 讜讗"讻 讗讝讚讗 诇讛 拽讜砖讬讬转 讛专砖"讗 讚诇专"讞 讗讛"谞 讚讗"爪 讘专讻讛 诇诪驻专注 讻讬讜谉 讚诇拽讬讘注讗 拽诪讗 讛讚专. 讜讻诪讜 讚住"诇 诇转"拽 讚专"讬 讗砖专 专"讞 住"诇 讻讜讜转讬讛:



转讜住' 讚"讛 讻砖讛谉. 讜讻谉 驻讬' 专砖讘"诐 讻讜' 注讚 讚讘专讻讬转讜 讘驻讛"讙. 注讬' 专砖"讗 讜注诪砖"讻 (诇拽诪谉 拽讙 讘) 讘专砖讘"诐 讚"讛 诇讛"诇 讻转讚"专:





讞讬讚讜砖讬 讞转"住

讗讘诇 诪诪拽讜诐 诇诪拽讜诐 诇讗. 驻讬专砖"讬 讜专砖讘"诐 诪讘讬转 诇注诇讬' 讜讛讜讛 讚讜诪讛 诇诪拽讜诐 诇诪拽讜诐 讚诇注讬诇 讙讘讬 拽讬讚讜砖 讘诪拽讜诐 住注讜讚讛 讜诪讛 砖讛拽' 砖诐 讘转讜讚"讛 讗讘诇 讜讘转讜' 砖讘诪专讚讻讬 讚诪"砖 讚诇讙讘讬 拽讚讜砖 讘诪拽讜诐 住注讜讚讛 讚诪住拽讬' 讚砖讬谞讜讬 诪拽讜诐 诇讗 诪讛谞讬 拽讚讜砖 讜讛讻讗 讗"爪 讜讗讚专讘讗 讞讝讬谞谉 诇专讘 讚诪讬拽诇 讘拽讚讜砖 讘诪拽讜诐 住注讜讚讛 讜讗驻"讛 讬讚讬 讬讬谉 诇讗 讬爪讗讜 讜注诪"砖 讛专"谉 讘讻讗谉 诇驻讬 讙讬' 讚诪驻讬谞讛 诇驻讬谞讛 讜专砖"讬 讜专砖讘"诐 诇讗 讞砖讜 诇讛讱 拽' 讚讗讻转讬 转拽砖讬 讛专讬 讘讚讘专讬' 讛讟注讜谞讬' 讘专讻讛 诇讗讞专讬讛诐 讘诪拽讜诪谉 讗"爪 诇讘专讱 讜诪讬谞讬讬讛讜 讬讬谉 诇驻专砖"讬 讜专砖讘"诐 讜讗"爪 诇讘专讱 讗驻讬' 诪讘讬转 诇讘讬转 讗"讻 诪讗讬 讗讛谞讬 诇谉 讙讬' 诪驻谞讛 诇驻谞讛 讚诇讗 拽讗讬 讗诇讗 讗诪讬讗 讜讘砖专讗 讜讛讚讜诪讛 注"讻 爪专讬讱 诇讞诇拽 讘注谞讬谉 讗讞专 讚砖讗谞讬 拽讚讜砖 讘诪拽讜诐 住注讜讚讛 诪讘专讻讛 注讬' 讘讛专"谉. 讜讘讝讛 谞讬讞讗 讛诪砖讱 讛转讜' 讚诇讘转专 讚讚讞讜 驻专砖"讬 讜驻住拽讜 讚讬讬谉 诇讗 讟注讜谉 讘专讻讛 讗讞专讬' 讘诪拽讜诪' 诪住拽讜 讜砖讬谞讜讬 诪拽讜诐 讛讬讬谞讜 讗驻讬' 讻讜' 讗讘诇 诪驻讬谞讛 诇驻讬谞讛 诇讗 讛讬讬谞讜 讻谞"诇 讚诇驻专砖"讬 诇讗 讗转讗讬谞谉 诇讻讱. 讜讛谞讛 诪讛 砖讛拽' 转讜' 讚诇驻专砖"讬 专讘 讞住讚讗 讚诇讗 讻专讘 讜砖诪讜讗诇 讚诇注讬诇 讜诇注"讚 注"讻 诇讗 拽讗诪专 砖诪讜讗诇 讚诇讗 讬爪讗 讬讚讬 讬讬谉 讘讘讛"讻 讗诇讗 诪砖讜诐 讚诇讗 讬爪讗 讬讚讬 拽讚讜砖 讜讗"讻 讗"谞 讟注诐 讬讬谉 讘讘讛"讻 诇讗 诪拽专讬 拽讘讬注讜转 讚讗诇"讛 讗住讜专 诇讗讚诐 诇讟注讜诐 拽讜讚诐 砖讬拽讚砖 讻诪"砖 转讜' 诇拽诪谉 拽"讜 注"讘 讚"讛 讟注诐 讻讜' 讜讗"讻 诇讗 砖讬讬讱 诇拽讘注讗 拽诪讗 讛讚专 讗讘诇 讘讞讜诇 诪讜讚讛 砖诪讜讗诇 讜讚讜拽:





讬讚 讚讜讚

砖讬谞讜 诪拽讜诐. 诪专讻讘讜转 讛诪砖谞讛 讞状讘 驻状讚 讚讘专讻讜转 讛状讙 讜讛状讚:


讚讘专讬诐 讛爪专讬讻讬诐 讘专讻讛 诇讗讞专讬讛诐 讘诪拽讜诪谉 注讬讬谉 讝拽谉 砖诪讜讗诇 讛' 注状讚:


诪讚拽转谞讬 注拽专讜 诪讻诇诇 讻讜' 讛专"谉 讻转讘 讚诇讗讜 诪诇砖讜谉 注拽专讜 拽讚讬讬拽 注状砖 讜谞转拽砖讛 讘讜 讘住驻专 讻谞住转 讛讙讚讜诇讛 讚讛讜讗 诇讻讗讜专讛 谞讙讚 讛讙诪专讗 讜讘讬爪讞拽 讬专谞谉 讚祝 讻壮 讛讘讬讗 讚讘专讬讜 讜注讜讚 讛拽砖讛 注诇 讛专状谉 讜注讬讬谉 讘讘注诇 讛诪讗讜专 讜讘诪诇讞诪讜转 讜讚讘专讬 讛专状谉 讛诐 诪讚讘专讬 讛专诪讘"谉 砖诐 讜注讬讬谉 砖诐 讻讬 诪转讜专爪转 专讜讘 讛拽讜砖讬讜转 砖讛拽砖讛:


讜讟注诪讗 讚讛谞讬讞 砖诐 讝拽谉 讗讜 讞讜诇讛 讜讻转讘 讘诪专讚讻讬 讚诇讗 讛讜讛 爪专讬讱 诇讜诪专 讛讱 讜讟注诪讗 诇讛拽砖讜转 诪讚讬讜拽讗 讗诇讗 诪讙讜驻讗 讚讘专讬讬转讗 拽砖讛 诪讚拽转谞讬 讞讝专讜 讗讬谉 讟注讜谞讬谉 讘专讻讛 诇讻转讞诇讛 诪砖诪注 讗讘诇 诇讗 讞讝专讜 讗诇讗 拽讘注讜 讘诪拽讜诐 砖讛诇讻讜 讟注讜谞讬谉 讘专讻讛 讗注状讙 讚诪讚讘专讬诐 砖讟注讜谞讬诐 讘专讻讛 诇讗讞专讬讛诐 讘诪拽讜诪诐 讛讜讗 讜注讬讬谉 讬爪讞拽 讬专谞谉 讚祝 讻状讛 讜诇讗 注诪讚转讬 注诇 讻讜讜谞转讜:


专砖讘状诐 讛讻讬 讙专住讬谞谉 讘诪转谞讬转讗 讚讘讬 专讘 讛讬谞拽 讻讜讜转讱 转讜诇讚转 讬爪讞拽:


专砖讘状诐 诇拽讬讘注讗 拽诪讬讛 讛讚专. 转讜诇讚转 讬爪讞拽:


专砖状讘诐 讚状讛 拽砖讬讗 诇专讘 讞住讚讗. 注讬讬谉 诪讛 砖讛拽砖讛 诪讛专砖状讗. 讜注讬讬谉 诪讛 砖转讬专抓 讘诇砖讜谉 诇讬诪讜讚讬诐 讚祝 谞状讗 注状讘. 讜注讬讬谉 讘转讜诇讚转 讬爪讞拽:


转讜住壮 讚状讛 讗诇讗 讘讚讘专讬诐 讻讜壮 讚讗状讻 讗诪讗讬 讗转讜转讘 专讘讬 讬讜讞谞谉. 注讬讬谉 讘诇砖讜谉 诇讬诪讜讚讬诐 讚祝 谞状讗 注状讗 砖讛拽砖讛 讚讛讗 专砖讘状诐 讘讬讗专 讝讛 讚专' 讬讜讞谞谉 讛讬壮 诇讜 诇驻专砖. 讜讻谉 讛拽砖讛 讘讝拽谉 砖诪讜讗诇 讚祝 讛壮 注状讚 讜拽讜砖讬讜转 讛讙诪专讗 讛讬讗 注诇 讛讱 讚专壮 讬讜讞谞谉 讚讗诪专 讗讞讚 砖讬谞讜讬 讬讬谉 讜讗讞讚 砖讬谞讜讬 诪拽讜诐 讚诪砖诪注 讘讻诇 砖讬谞讜讬 诪拽讜诐. 讜注讬讬谉 讘诪专讚讻讬 讚讻转讘 诪讚讗诪专 专状讬 讗讞讚 砖讬谞讜讬 讬讬谉 诪砖诪注 讚砖讬谞讜讬 诪拽讜诐 谞诪讬 讗讬讬谉 拽讗讬. 讜讘讗诪转 诇讗 诪讻专注讗 讻讜诇讬 讛讗讬 讻诪讜 砖讻转讘 讘诇砖讜谉 诇讬诪讜讚讬诐:


讘讗状讚 讜注讜讚 讚讗状讻 驻诇讬讙 专讘 讗专讘 讜砖诪讜讗诇 讘诇砖讜谉 诇讬诪讜讚讬诐 讛拽砖讛 讚讘拽讬讚讜砖 诇讗 砖转讛 专讘讬注讬转 讜诇讻谉 讗讬谉 讟注讜谞讬诐 讘专讻讛 讘诪拽讜诪谉. 讜讗驻砖专 讚讛转讜住壮 讛讻讬 住状诇 讻专讘 爪诪讞 讜专状注 讙讗讜谉 砖讛讘讬讗讜 讛讟讜专 讜讘状讬 讘住讬诪谉 专注状讗 讚讙诐 讘拽讬讚讜砖 讘注讬 专讘讬注讬转 讜注讜讚 讚讜讜讚讗讬 讗讬 讗驻砖专 诇爪诪爪诐 讻讬讜谉 砖注讻状驻 爪专讬讱 诇砖转讜转 诪诇讗 诇讜讙诪讬讜 砖讛讜讗 专讜讘 专讘讬注讬转 讘讜讜讚讗讬 砖讜转讛 专讘讬注讬转 讜讗状讻 讛讬讱 讗诪专讜 讘住转诪讗 讚讬讚讬 讬讬谉 诇讗 讬爪讗讜 讚讛讗 讗诐 砖转讛 专讘讬注讬转 讬爪讗 讜注讬讬谉 讘讝拽谉 砖诪讜讗诇 讛壮 注状讚:


转讜壮 讚状讛 讻砖讛谉 讬讜爪讗讬谉. 注讬讬谉 讘诇砖讜谉 诇讬诪讜讚讬诐 讚祝 谞壮 谞状讗 讜注讬讬谉 诪诇讻讬 讘拽讚砖 讬状讝 注状讘:


讘讗状讚 讚讗讬谉 讛诇讻讛 讻讗讜转讜 讘专讬讬转讗 讘讝拽谉 砖诪讜讗诇 讛拽砖讛 讚讛讗 专讘 讞住讚讗 诪驻专砖 砖诐 诇讗 讗诪专谉 讗诇讗 诇砖转讜转 讜诪砖诪注 讚讛讻讬 住状诇 讜讗状讻 诪讗讬 讚讜讞拽讗 讚转讜住驻讜转 讚讛状讛 讛诪讜爪讬讗 讜讚诇讗 讻专讘 讞住讚讗 谞讬诪讗 讘诇讗 讛诪讜爪讬讗 讜讻专讘 讞住讚讗 讜讗驻砖专 讚谞状诪 诇讚讬讚谉 诇注谞讬谉 讬讚讜 讗讞转 讛砖谞讜讬壮 砖诐 讜讚讜讞拽:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

